text:
Yamenyekanye cyane mu ndirimbo zitandukanye zihimbaza Imana,abenshi bemeza ko ari nkingi ya mwamba mu muziki uhimbaza Imana . Zimwe mu ndirimbo ze zabaye indasimburwa mu mitima ya benshi kubera ubutumwa buba bukubiyemo .
Umuramyi , umwanditsi mwiza Aime Uwimana, n’umukristo mu itorero rya Zion Temple Gatenga. Akenshi iyo uganira na bagenzibe bahuje umwuga wo kuririmba usanga ntawuvuga Aime , ahubwo bahamagara Bishop.
Mu kiganiro kirekire Aime Uwimana [Bishop] yagiranye kuri terefone na isezerano .com yatuganirije uko yakira irizina rya Bishop , ndetse n’icyo ahugiyeho muri iyi minsi .
Aime Uwimana yavuze ko muri iyi minsi ari gukomeza umuziki, umwanya mu nini akaba ari mu nzu itunganya umuziki (studio)ari gukora ibikorwa bye cyangwa ibyabandi bagenda bamugana .
Umuramyi Aime Uwimana (photo internet )
Isezerano : Ese Uwimana Aime akorera muri studio ye cyangwa niy’abandi ,yaba iherereye he,akora indirimbo za gospel gusa?
Aime : Yego nkorera muri studio yanjye ,ikorera Kicukiro kandi nkora indirimbo zose numva zihamya ijambo.
Isezerano :N’iki Aime ari gutegurira abakunzi be muri iyi minsi ,ese haba hari indirimbo nshyashya?
Aime : Ibikorwa byo biba bihari gusa bigasaba ko umuntu ategereza ko bifata umurongo neza kugira ngo bijye hanze, naho ubundi icyo maze iminsi nkora cyane ni ugufasha abandi bantu gutegura ibikorwa bitandukanye.
Isezerano : Ni gute Aime yakira izina yiswe n’abahanzi bagenzi be rya “Bishop?
Aime : Ako ni akazina gusa ntabwo ndi [bishop] by’ukuri ariko iyo abantu bambwiye ko umurimo Imana yankoresheje hari icyo wabafashije , mukubyutsa umuhamagaro wabo cyangwa se no kuyityaza ni umugisha. Kuko nta mugisha urenze kuba umugisha mu buzima bw’undi muntu rero kubwange ndabyishimira, nkabizirikana ndetse nkanabihera Imana icyubahiro.
Isezerano: Aime nk’ umuhanzi ufite inararibonye mu muziki ni gute ubona abahanzi bari kuzamuka b’ indirimbo ziramya Imana ,ukurikije uko bahagaze muri iyi minsi,urabona bazahagarara nk’uko mwahagaze ukurikije uko ubabona?
Aime : Kereka iyo ibintu bije bitangiye, cyangwa se bijya gufata umurongo. Mu gihe twabitangiraga ntibyumvikanaga, byaragoye kubyakira rero iyo ibintu bimaze kwakirwa no gukundwa abantu benshi bakabihagurukira bakabyitaho ni umugisha.
Na none ibintu biba bisaba akenshi gutegura neza abantu bagiye kubijyamo , wenda nko muri Worship iyo impano zizamutse ari nyinshi hatari abantu babafasha kugirango babone umurogo wo kugenderamo, hari ubwo impano zigira agaciro cyane.
Ariko icyo nashima Imana n’uko ubu hari kuzamuka benshi, Nkorera benshi ndangira na benshi rero mbona ari abakristo. Iyo ubona abantu bari kuzamuka ari benshi ni ikintu cy’umugisha kandi bose bari mu murongo wo gukorera Imana.
Isezerano : Ubona gute iterambere rya Gospel mu Rwanda muri iyi minsi, koko tugeze mu rwego rw’uko umuhanzi akora indirimbo zo kuramya Imana akaba ashobora kuba yabikora nk’umwuga bikamutunga?
Ese koko ubona bigeze mu rwego umuntu yakora uwo muziki gusa akagurisha ama album bikaba aribyo bimutunga?
Aime : Nk’uko navuze iyo urebye ukuntu ibintu byatangiye naho bigeze, ibintu bigenda buhoro buhoro. Uko igihugu gitera imbere n’uko cyiyubaka, niko muri domene (Domain) zose hagenda hakubakika, rero sinavuga ko byoroshye biracyagoye.
Ariko iyo urebye uko byatangiye bimeze n’uko bimeze ubu hari ikigenda gihinduka. Mbere abantu ntibumvaga iby’igitaramo bumvaga ari ibintu bidasobanutse.
Abantu uko bagenda basobanukirwa ko abaririmbyi bashobora kubikora kandi bakabiha umwanya, umuntu akumva ko gukunda umuziki yabigiramo uruhare kugirango umuziki urusheho gutera imbere.
Abantu nibarushaho kubyumva gutyo bakagira imyumvire nyayo isobantutse bizafasha. Icyo gihe ntabwo abantu bazihutira gushaka indirimbo ku buntu, bazumvako bagomba kuzigura.
Rero usanga bikigoranye, ariko na none iyo urebye aho bigeze twavuga ko bidasa n’ibyakera.
Haracyari urugendo rurerure pe! ariko abantu nibarushaho kubyumva bakagira imyumvire nyayo yo kumva ko umuririmbyi yarakwiye gutera imbere n’umurimo akora , akabaho nibaza ko bizagenda birushaho kugira imbaraga.
Isezerano: Noneho se kuruhande rw’abakristo cyangwa abakunzi bumuziki bakore iki, kugirango umuziki uramya Imana utere imbere?
Aime : Burya si ikintu kinini iyo ukunda ikintu ukumva ko wagishyigikira, ntabwo umuntu ashobora kuvuga ngo reka nshyigikire abantu bose bakora indirimbo zo guhimbaza Imana , ariko reba wa muntu wakoze indirimbo ukabona iragufashije cyangwa se reba no murusengero aho usengera hari umuntu ujya aririmba cyangwa se ujya uyobora ukumva urafashijwe.
Ese ni iki ubikoraho kugirango wenda ibyo Imana yamushyizemo bigere kure? Ushobora kuvuga uti” simfite byinshi ariko reka mwishyurire indirimbo imwe, cyangwa mfite ubushobozi reka mwishyurire album, cyangwa reka mukorere indirimbo imwe na video yayo cyangwa se njye mbishoboye reka mugurire agakweto cyangwa mwishyurire taransiporo (Transport).
Ikintu cyose wakora cya mutera umuhate (encouraging) umuntu ukora icyo wumva ushyigikiye cyangwa kigufasha, nawe bituma yumva ashyigikiwe.
Gusa ikintu icyaricyo cyose umuntu yakora kijyanye n’ubushobozi bwe kugirango ashyigikire uwo abona afite impano, ubikoze byaba ari umugisha.
Isezerano : Reka tugaruke gato mu makorali, mu myaka yashize wabonaga korali ariyo ibamo abantu basohora indirimbo kandi zikagera kure zigafasha abantu, ariko muri iyi minsi urimo kubona bisa nkaho zimwe na zimwe, harakora korali ugasanga ni ebyiri ?
Izindi zirakora ugasanga ntago zirimo kuzana ibikorwa byabo kuba nyamakuru kugira ngo tubigeze aho bigomba kugera, ese nkawe ukora iby’imiziki ubona biterwa n’iki?
Aime: Ariko nekereza ko korali zikora, Kandi burya buri gihe n’uko abantu tudakunda impinduka, ntago uko ibintu byahoze ariko bihora. Kuko iyi korali yahoze ikora cyane izahora ikora cyane, ntago uyu muhanzi kuberako yahoze akora cyane ariwe uzakomeza akora cyane.
Ushobora gusanga bafite impamvu batarimo bakora cyane,ese barashyigikiwe ? Hari igihe usanga abantu bafite inzozi ariko kuzazigeraho bikababera ikibazo, hakaba hakenewe abantu babafasha kugira ngo bagere kuri za nzozi.
Isezerano: Ese Aime yaba akoresha irihe banga kugira ngo ahimbe indirimbo zirimo ubutumwa kandi zigakora ku mitima y’abantu?
Aime: Ntabanga navuga rihambaye mfite, igikuru gusa n’uko njyewe nkora icyo Imana inshoboje gukora, kandi burya nta nubwo ari zose ushobora kuvuga ngo zageze ku bantu cyane, ariko hari izo Imana yirobanurira ikavuga ngo izi reka nzikoreshe mu murimo. Icyo nkora njyewe ndasenga nkabyereka Imana kuko ari umurimo yamaye, ubundi igikorwa kiba ari icy’Imana.
Njyewe nkora icyo Imana inshoboje gukora, icyo nshoboye ni ugusenga ni ukwicara hamwe nkatunganya indirimbo, narangiza nkayishyira hanze uko nshoboye ibindi biba ari iby’Imana.
Zazindi Imana yatoranyije ibona ishaka gukoresha irazikoresha. Nekereza ko ari nacyo nkunda kubwira abahanzi bakunze kuza banganiriza, bakambwira ngo ndashaka gukora indirimbo ariko imenyekane cyane.
Kenshi cyane nkababwira ngo ibi byo kumenyekana ntago ari wowe cyangwa njye twabitanga, nta nubwo ariyo ntego. Wowe kora icyo Imana igushyize ku mutima gukora. Kora indirimbo Imana igushyize ku mutima ibindi ubiyirekere.
N’uganira n’abaramyi benshi bagize indirimbo za kunzwe cyane nibakubwiza ukuri bazakubwira ko byabatunguye batari bazi ko zizakundwa. Kubera ko ntawuba azi ngo bizagenda gutya, ni gacye biba ari imboneka rimwe. Akenshi Imana irabiduhesha kugirango bidutungure maze igumane icyubahiro cyayo, igaragare ko itari ibyo twari twapanze ahubwo ari Imana yabyipangiye, rero navuga ko ari Ubuntu bw’Imana.
Isezerano: Iriya ndirimbo yitwa “Thank You” Ese yaje gute kugira ngo ubashe kuyihimba, kuki wayise kuriya ?Ese hari ikindi kintu warimo ushima Imana niba atari ibanga?
Aime: Nanditse “Thank You” kubera ko nasubije amaso inyuma nkuko mvuga ngo “ku musozi wanshoboje kuzamuka, ku mitwaro wantuye, ku ndwara wankijije” nabaga nsubije amaso inyuma nkareba byinshi aho Imana yagiye inkura, yankijije kenshi.
Hari ahantu hatandukanye nagiye nyura nkabona ntazi uko ndibuhave ariko hamwe n’ubuntu bw’Imana nkabona Imana irahankuye. Rero ni nko kubumbira ibintu hamwe yamfashije indwara yankijije, ibyaha yambabariye, nabikubiye hamwe mbwira Imana nti “Thank You” . n’igice cya kabiri nkavuga ngo “Uzi ibyo wibwira kutugirira “ hari n’ibindi umuntu akirwana nabyo, ahura nabyo mubuzima, ariko nkibuka ijambo ry’Imana rivuga ngo “Uzi ibyo wibwira kutugirira, si bibi ni byiza”
Isezerano : Hari abahanzi bakora umurimo w’Imana mu kuririmba ndetse bakaba n’abanditsi beza ariko wababaza ngo uteranira mu rihe torero, bakavuga ngo nta torero bagira. Ese ibyo birakwiriye. Birashoboka ko umuntu yaba ari umukristo ari umuramyi akaba atagira itorero?
Aime: Ni byiza kubanza kumenya itorero icyo ari cyo, abantu benshi bagiye bacika intege mu matorero kubera ko wenda batamenye itorero icyo ari cyo.
Itorero ubundi ni umuryango, ni ukuvuga ngo umuntu wese agira aho abarizwa. Impamvu nyamukuru yo kubarizwa aho ngaho ni ukugirango afashwe, uretse no gufashwa iyo uri muri famiye(famille), buri wese uri muri familie agira uburyo ayibamo.
Iyo umuntu azi ko itorero ari famiye ibyo byazagabanuka. Akenshi usanga uburyo abantu babayeho, ni hacye usanga itorero ari famiye, usanga bisa nkaho abantu bari disikarajede (discouraged ) kumva ko babarizwa mu itorero.
Ikindi kandi hari abantu bakomeretse cyane, muri ayo matorero bagakomereka nk’uko mu miryango hajya habaho gukomeretsanya, ugasanga umuntu yarakomeretse akaba atarakira.
Muri icyo gihe cyo gutegereza gucyira abayumva ntahandi yajya kuko aba atinya kongera gukomereka ,ugasanga akeneye ahantu asanirwa. Akenshi ntabwo umuciraho urubanza kuko aba afite impamvu.
Hari igihe usanga umuntu akeneye kubanza gukira. Haba hari impamvu nyinshi cyane zitandukanye, ni byiza kumenya impamvu yabimuteye. Ntamuntu wanga famiye gutyo, ntamuntu wanga aho yahurira n’abandi bungurana, bakomezanya batyazanya. Ntamuntu wabyanga kuko ntawanga gutera imbere nta n’uwanga gukomera, ariko iyo umuntu abyanze n’uko aba afite ikibazo ku ruhande.
Isezerano: Muri Gospel Industry abakobwa barimo kubonekamo ari bake babasha kuba baririmba. Ese haba hari ikihe kibazo , Kuko usanga abahungu ari benshi cyane abakobwa ari bacye muri rusannge.
Wenda iyo mbikurikiranye cyane usanga muri secular bavuga ko hari ibintu bituma abakobwa batinya. Ese muri Gospel naho byaba biterwa ntiyihe mpamvu?
Aime: Mu byukuri icyo kibazo sinakimenya, icyo nzi cyo ni uko harimo abanyempano benshi babakobwa barahari. Sinamenya Impamvu yatuma wenda badakora cyane ariko icyo nzi ni uko abanyempano ari benshi.
Icyo cyo nange sinamenya uko ngisubiza rwose, sinamenya ngo biraterwa niki!


c: text/html

text:
Ikibazo
Itorero (kiliziya) ni iki?
Igisubizo
Abantu benshi bakunze kumva ko itorero ari inyubako cyangwa inzu. Ariko uku siko Bibiliya ibivuga. Ijambo 'itorero' biva ku ijambo ry'ikigereki ekklesia (akaba ari nayo nkomoko y'ijambo 'Kiliziya'), bivuga 'ikoraniro' cyangwa 'abahamagawe'. Nuko rero, inkomoko y'ijambo 'itorero' ntabwo ari inyubako, ahubwo ni abantu. Birasekeje ukuntu akenshi iyo ubajije umuntu itorero asengeramo, akurangira inzu asengeramo. Abaroma 16:5 haravuga ngo 'muntahirize Itorero ryo mu rugo rwabo', byerekana ko intumwa Pawulo yatashyaga itorero risengera mu rugo (cyangwa inzu). Ntiyashakaga kuvuga inzu rero, ahubwo yavugaga ihuriro ry'abizera basengera muri iyo nzu.
Itorero ni umubiri wa Kristo, we akaba ari umutwe. Abefeso 1:22-23 havuga ko 'kandi yamuhaye gutwara byose ibishyira munsi y'ibirenge bye, imuha Itorero ngo abe umutwe waryo usumba byose, na ryo ribe umubiri we ushyitse kandi ushyikirwamo na byose'. Umubiri wa Kristo ugizwe n'abamwizera bose, kuva ku munsi wa Pentekote (Ibyakozwe 2) kugeza ubwo azagarukira. Umubiri wa Kristo wavugwa mu buryo 2:
1) Itorero rusange (universal) ririmo abafitanye ubusabane na Yesu Kristo bo ku isi yose. 'Kuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe' (1 Abakorinto 12:13). Iki cyanditswe kitubwira ko uwizera wese ari urugingo rw'umubiri wa Kristo, akaba yarahawe Umwuka Wera nk'ikimenyetso. Nuko rero, itorero rusange rigizwe n'abakiriye Yesu kandi bakamwizera nk'Umucunguzi wabo. Abo bizera ariko bagomba guhura n'abandi babegereye bagasabana kandi bagasubizanyamo imbaraga. Iryo niryo torero ry'ibanze (local).
2) Itorero ry'ibanze (local) risobanurwa muri Abagalatiya 1:1-2 'Pawulo ('), jye na bene Data turi kumwe bose, turabandikiye mwebwe abo mu matorero y'i Galatiya'. Aha birumvikana ko muri Galatiya hari amatorero menshi ' ayo twita amatorero y'aho abizera baba. Ababatisita, Abaporoso, Abagatolika, n'abandi bose, si itorero (mu buryo bwa rusange), ahubwo ni ihuriro ry'abizera baturanye, bahurira hamwe. Twongere tubishimangire, itorero rusange (universal) rigizwe na buri wese wizeye Yesu. Ariko buri wese muri abo afite aho ahurira n'abandi bizera baturanye, bagasabana; iryo niryo torero ry'ibanze (local).
Muri make rero, itorero rusange si inzu, inyubako cyangwa izina. Bibiliya yerura neza ko itorero ari umubiri wa Kristo- abo bose bizeye Kristo nk'Umucunguzi wabo (Yohana 3:16; 1 Abakorinto 12:13). Amatorero atandukanye tubona (ay'ibanze) ni aho abizera bari mu gace kamwe bahurira. Iryo torero ry'ibanze niho abakristo bahurira bagakora imirimo y'umubiri wa Kristo dusanga muri 1 Abakorinto 12: gufashanya, gukomezanya no guhugurana mu bumenyi n'ubuntu bw'Umwami Yesu Kristo.
English
Itorero (kiliziya) ni iki?

robotstxt: allowed

filter: keep


text:
Abanyeshuri ba CEPEM Rugarama basabye gufashwa kubona mudasobwa
Yanditswe na MUTUNGIREHE SAMUEL
Abanyeshuri bo ku ishuri ry’imyuga ryigenga rya CEPEM riherereye mu murenge wa Rugarama mu karere ka Burera, basabye ubuyobozi bw’Ikigo cyabo na Minisiteri y’Uburezi kuborohereza bakabona mudasobwa (laptop) zo kugera ku ikoranabuhanga bakazajya bazishyura mu bushobozi bafite buri gihembwe.
Aba banyeshuri babitangaje ubwo ikigo cyabo cyasurwaga n’intumwa za Minisiteri y’Uburezi, ziri mu bukangurambaga by’ikiciro cya kabiri ku ireme ry’uburezi, burimo gukora mu gihugu hose hasuzumwa ibikibangamiye ireme ry’uburezi n’uko ryagerwaho.
Ndatimana Olivier wiga mu mwaka wa gatandatu, mu by’ubwubatsi, yabajije ati “Mu bigo byinshi bagiye batanga za ‘Positivo’; nubwo hano dufite imashini nkeya ariko byaba byiza nk’uko bikorwa no mu bindi bigo na twe tuzibonye wenda ubuyobozi bugashyiraho uburyo abanyeshuri bazajya bazishyura, ku buryo buri wese yaba afite imashini ye kugira ngo azamure urwego rwe mu ikoranabuhanga mu burezi bufite ireme”.
Ni ikifuzo cyakirijwe yombi na bangenzi be, kibaka na kimwe mu byafasha abanyeshuri kugera ku ireme ry’uburezi u Rwanda rwifuza aho abanyeshuri bakoresha ikoranabuhanga mu masomo yabo.
Kampire Phoebe, Ushinzwe uburezi mu murenge wa Rugarama, yasabye intumwa za Minisiteri gukorera ubuvugizi abo bana, kimwe n’ibindi bigo byigisha imyuga bikabona uko ikoranabuhanga ryakimakazwa mu banyeshuri.
Yakomeje asaba ubuyobozi bw’iki kigo cya CEPEM kuzageza icyo kifuzo mu nama ibahuza n’ababyeyi babo bana abagera ku 192 bakiga uko bashyigikira ikifuzo cy’abanyeshuri mu kugera ku ikoranabuhanga igihugu kifuza.
Intumwa za Minisiteri y’Uburezi ziyobowe na Uwimana Delphine n’umuyobozi ushinzwe uburezi mu karere ka Burera, Musabwa Eumene basabye umuyobozi w’ikigo Mutwarasuku Etienne kuzashyikiriza inama y’ababyeyi icyo kifuzo cy’abanyeshuri bakemeza bakegera ubuyobozi bw’Ikigo k’Igihugu gishinzwe Uburezi REB, kibakafasha guhura na sosiyete itanga izo mudasobwa.
Umuyobozi w’Ikigo yabwiye Imvaho Nshya ko ikifuza abanyeshuri bafite ari kiza kandi biri mu nshingano z’ikigo n’ababyeyi gufasha abana kugera ku burezi bufite ireme.
Ati “Ni inshingano yacu ko twabaza abayobozi bireba inzira twanyuramo, mu nama izaba ku itariki ya 9 Kamena 2018 ihuza ubuyobozi bw’ikigo n’ababyeyi ndumva iyo twayigira ingingo ikomeye kugira ngo twumve ko ababyeyi na bo babyumva bitaba ari ikifuzo cy’abana gusa”.
Intumwa za Minisiteri y’Uburezi mu byo zakanguriye ikigo cya CEPEM gushyiramo imbaraga mu kuzamura ireme ry’uburezi birimo no kongera umubare wa mudasobwa ikigo gifite zingana na 10, kandi zikagira icyumba kihariye cyazo no kongera ibitabo by’abanyeshuri kuko byagaragaye ko ari bike n’ubwo ari ishuri ry’imyuga.


text:
Ku munsi wa mbere w’uruzinduko rw’iminsi 3 Perezida wa Repubulika Paul Kagame agirira mu ntara y’i Burengerazuba, yasuye abaturage b’akarere ka Nyamasheke aho yabasabye gukomeza gukora cyane ngo u Rwanda rurusheho kuba rwiza.
Yababwiye ko akarere kabo n’u Rwanda muri rusange byateye imbere, aha yatanze urugero rwa hoteli yitwa Nyungwe Forest Logde, ikaba ari hoteli y’inyenyeri 5 yubatswe na Dubai World mw’ishyamba rya Nyungwe. Yabwiye abaturage ko iyo badakora cyane iyo hoteli itari kubakwa kandi ko izabagirira akamaro cyane.
Perezida wa Repubulika kandi yasabye abaturage ko bakomeza gufatanya mu bwenge n’ubushobozi bwabo, bakirinda kurangara hato hatazagira ibibasubiza inyuma. Yongeyeho kandi ko bakwiye guharanira ubuzima bwiza aribwo kubaho neza ukabona ikigutunga, ibyo bikajyana n’amajyambere ndetse n’isuku.
Tubamenyeshe ko akarere ka Nyamasheke gafite imirenge 15 ituwe n’abaturage basaga 359.884. Ako karere kandi kera ikawa nyinshi, aho ubu bafite ibiti bigera kuri 8.350.000 nabyo biteganya kongerwa.
Mu mbogamizi umuyobozi w’akarere ka Nyamasheke yavuze harimo amashanyarazi akiri hake cyane, radio na televiziyo bitumvikana neza, ndetse n’inzu za nyakatsi zigeze ku 7.000, ariko ibyo byose hakaba hari ikiri gukorwa ngo bikemuke.
Perezida wa Repubulika asoza ijambo rye yijeje abaturage kuzakora neza kurushaho nabo abasaba kutazamutenguha.
Mu gusoza yatanze umwanya wo gutanga ibitekerezo n’ibibazo ngo bishakirwe umuti, tukaba turi bubagezeho bimwe muri byo mu nkuru zacu zikurikira.
SHABA Erick Bill, igihe.com, Nyamashekehttp://www.igihe.com/news-7-11-5350.html


text:
“Nabaga kwa marume, we n’umugore we bakagira ubumuga bwo kutumva no kutavuga maze kuganira na bo bikangora, bituma niga ururimi rw’amarenga kugira ngo mbashe kumvikana na bo. Nyuma natekereje ukuntu abana bafite ubwo bumuga batabasha kuganira na bagenzi babo, ngira igitekerezo cyo gushinga ishuri ribafasha.” Uyu ni Elevanie w’imyaka 39, washinze ishuri ry’abana bafite ubumuga bwo kutumva no kutavuga riri i Gatunda muri Nyagatare. Twaramusuye, atubwira imbarutso y’iki gikorwa kiza.
Elevanie yarerewe kwa nyirarume, we n’umugore we bakagira ubumuga bwo kutumva no kutavuga. Kuganira na bo byari ikibazo kuko atari azi ururimi rw’amarenga. Abisobanura atya: “Byarambabazaga cyane kuko ntabashaga kugira icyo mbabwira.” Nyuma ngo yaje kwigira inama yo kwiga ururimi rw’amarenga, arwigishwa n’umuturanyi.
Umunsi umwe ngo yahuye n’umwana bari baturanye, utumva utanavuga, ndetse ubu bumuga bwari bwaratumye ava mu ishuri. Elevanie ngo yatangiye kumwigisha ururimi rw’amarenga, ariko atekereje ku bandi bameze nkawe badafite ababafasha, agira igitekerezo. “Nibazaga ku bandi bana bameze nkawe, bituma ngira igitekerezo cyo gushinga ishuri.” Ibi ngo byabaye ubwo yari afite imyaka 20.
Nyuma Elevanie yagiye ku karere asobanura igitekerezo ke, babanza kutabyumva neza ariko nyuma barabyumva ndetse bamufasha guhamagarira abana kuza kwiga. Yaje kubona abana batanu, akabigishiriza mu rugo ku buntu. “Intego yange yari uko abana bafite ubumuga nk’ubwo bumva ko bafite agaciro kandi bakagira ubumenyi bwabafasha ejo hazaza.” Elevanie ngo yumvaga ko niba abakuru bafite ubumuga bwo kutumva no kutavuga baragorwaga no gusabana n’abandi, bishobora kuba bigora abana kurushaho.
Uko iminsi yicumaga, abantu babonaga uko ba bana basigaye basabana n’abandi, maze batangira kohereza abana, nuko bagera kuri 30. Mu rugo hamubanye hato, maze asaba ishuri ku karere, bamuha ibyumba bibiri, atangira kwigisha abana kwigirira ikizere, isuku n’ibindi byiyongeraga ku rurimi rw’amarenga.
Ngo uru rugendo yahuriyemo n’imbogamizi. Ati: “Abantu bambwiraga ko nagakwiye gukora ibinyinjiriza inyungu, gusa nabasobanuriraga akamaro ka byo bakagenda babyumva ndetse bamwe batangira no kumfasha.” Elevanie kandi ngo ntiyabonaga ibikoresho n’amafaranga yo kwishyura abarimu, ndetse n’inshuti ze yiyegereje zirimo abize ubwubatsi, kudoda n’ibindi, yabasabaga kubikora nk’abakorerabushake. Ababyemeye yahise abigisha amarenga, batangira kwigisha batyo.
N’ubwo ikibazo cy’amikoro cyari kiremereye, ntibyatumye acika intege ahubwo yarakomeje kugera ubwo yaje kubona umuryango mpuzamahanga wemeye kujya umwishyurira abarimu no kumuha ubundi bufasha bw’ibanze. Elevanie ubu yishimira intambwe ikomeye ishuri rigezeho, aho kuri ubu rifite abana 123 baturuka hirya no hino mu gihugu, barimo abiga mu mashuri abanza, abiga imyuga irimo kudoda, gukora imitako, gutunganya imisatsi, kubaka n’ibindi. Abo bana kandi ngo batsinda neza.
Ni Nyampinga kandi twaganiriye na Grace, umwe mu banyeshuri biga muri iri shuri atubwira ko iri shuri ryamuhinduriye ubuzima. Ati: “Mbere sinumvaga ko nakwiga nange nkagera kure, nabonaga abo tungana bajya kwiga nkibaza niba nange nabigeraho, ariko ubu niga ubudozi, nzi gusoma no kwandika kandi mbona bizangirira akamaro.”


text:
Abakiri bato bakunda kwibaza ibibazo no kugira amatsiko ku mpinduka ziba mu buzima bwabo, ku rukundo, imibonano mpuzabitsina n’ibindi, maze bakabura aho bakura amakuru nyayo. Ese wari uzi ko mu kigo cy’urubyiruko ndetse no mu cyumba cy’urubyiruko (kiba ku kigo nderabuzima) ushobora kuhakura ibisubizo by’ibibazo wibaza? Ni Nyampinga yasuye aha hantu hombi, reka namwe tuhabatembereze.
Ese wari uzi ko mu kigo nderabuzima no mu kigo cy’urubyiruko, haba icyumba cyahariwe abakiri bato bafite ibibazo bibaza ku buzima bwabo n’imibereho yabo? Haba hari umuforomo wabihuguriwe, ushinzwe kubakira, kandi afite ubumenyi buhagije ku bibazo n’amatsiko muba mufite.
Mu ruzinduko Ni Nyampinga yakoze, twabonye ko kuri ibyo bigo byombi, bakira urubyiruko rufite kuva ku myaka 15 kugera kuri 24. Serivisi zose zihatangirwa ni ubuntu, ariko iteka bagushishikariza kwitwaza ubwisungane mu kwivuza cyangwa ubundi bwishingizi ubwo ari bwo bwose waba ukoresha, kugira ngo mu gihe basanze ukeneye kwivuza, bahite babigufashamo. Ubwo rero ni ikaze ku rubyiruko.
ICYUMBA CY’URUBYIRUKO
Iki ni icyumba kiba mu kigo nderabuzima. Mu gihe ugiyeyo, ukayoberwa aho icyo cyumba giherereye, uzabona icyapa kikuyobora, ariko ubaye utakibonye, wabaza aho bakirira abagana ikigo nderabuzima, na bo bazakuyobora.
Hamwe na hamwe uzasanga ku rugi rw’iki cyumba hariho ifoto, amazina ndetse na nimero ya telefoni y’umuforomo uhakorera.
Mu gihe ugeze ku kigo nderabuzima bakakubwira ko nta cyumba cy’urubyiruko kihaba, burya haba hari umuforomo ushinzwe kubakira no kubafasha mu buryo bwose bushoboka, nk’uko n’ubundi mwari kwakirwa ku cyumba cy’urubyiruko.
IKIGO CY’URUBYIRUKO
Muri buri karere haba ikigo cy’urubyiruko. Kugira ngo umenye aho giherereye, ushobora kubaza umwarimu, ababyeyi cyangwa se inshuti zawe. Ikigo cy’urubyiruko kigira ibindi bikorwa birimo ibibuga by’imikino, icyumba k’ikoranabuhanga n’ibindi. Uzahasanga rero n’icyumba cyagenewe guha urubyiruko serivisi z’ubuzima.
Iyo ugiye kubaza ibibazo cyangwa amatsiko ufite ku mpinduka ziri kukubaho, ku rukundo cyangwa ibindi bitandukanye, noneho umuforomo akabona ko ukeneye kubonana n’umuganga, bahita bagufasha kwakirwa n’abaganga bo ku kigo nderabuzima kikwegereye.
Ubu rero ushobora kujya gusura ibi bigo byombi tukubwiye. Ni wowe byashyiriweho, bityo ukwiriye kujyayo ugahabwa amakuru ya nyayo ku buzima bwawe. Reka tukwibutse ko aha hombi hatekanye ku buryo ushobora kujyayo wenyine mu gihe wenda ufite ikibazo kihariye ushaka ko bagufashamo, ariko ushobora no kujyana n’inshuti zawe. Gusa uzibuke gusaba ubufasha ababyeyi cyangwa abandi bakurera, umwarimu cyangwa umujyanama w’ubuzima. Zirikana ko amakuru nyayo agufasha gufata ibyemezo bikwiriye by’ubuzima bwawe.


text:
Mu mafunguro dufata, usanga dusabwa gufata imbuto aho dusabwa ko byibuze kuri buri funguro tuba tudakwiye kuburaho urubuto. Imbuto ntabwo kuzirya ari ukurira guhaga gusa ahubwo zifite umwihariko wo kugirira akamaro umubiri dore ko zikungahaye kuri za vitamini n’imyunyungugu binyuranye. Gusa nanone wasanga hari ibyo uzibeshyaho nko kuzikabiriza cyangwa se kuzisuzugura niyo mpamvu iyi nkuru yateguwe ngo tuguhe ukuri utari uzi kwerekeye imbuto
Ese imbuto zigira akahe kamaro ku mubiri?
- Imbuto ni ingenzi cyane ku buzima bw’umuntu, kuko zibamo calorie nkeya, ibinure bike (kenshi ni zero), vitamines zitandukanye, fibre ndetse n’imyunyu-ngugu umubiri ukenera cyane.
- Imbuto zuzuyemo intungamibiri zikungahaye mu gufasha umubiri kurwanya amavuta mabi akunda kujya mu miyoboro y’amaraso, kugabanya ibinure mu mubiri ndetse no gufasha mu igogorwa ry’ibiryo (ibi bifasha no kurinda constipation)
- Kubera ibintu bitandukanye imbuto zikizeho, twavuga nka antioxidant zirimo polyphenol, vitamin C na anthocyanin. Ibi byose bisukura umubiri, bikawufasha kurinda indwara zitandukanye zituruka kuri infection kimwe na za kanseri zitandukanye.
- Imbuto ziha ubushobozi umubiri bwo kurwanya indwara, ziwongera ubudahangarwa kandi zikomeza amagufa.
- Imbuto ziha ubushobozi umubiri wo kwiyuburura cyane, ibi nibyo bituma umuntu urya imbuto cyane agira uruhu rwiza kandi rudasaza.
- Kurya imbuto cyane uba urimo urikingira indwara zitandukanye ziterwa n’ubukure harimo; gutakaza imisatsi, kwibagirwa cyane, kuzana iminkanyari ndetse no kutareba neza.
Gerageza kurya imbuto zitandukanye buri munsi uko ubishoboye, intego ni ukugeza kuri garama 250, ni ukuvuga irobo, ku munsi.
Published by
BIRAMAHIRE Francois Jassu
BIRAMAHIRE Francois afite impamyabumenyi yo ku rwego rwa kaminuza mu byerekeye imiti ndetse yanahawe amahugurwa anyuranye ku mirire n'ubuzima rusange. Akunze kwandika inkuru zerekeye ubuzima muri rusange, imibanire, imirire iboneye, indwara n'imiti.
View all posts by BIRAMAHIRE Francois Jassu


text:
Mu gice cya mbere cy’iyi nkuru isobanura ibintu wakora mu kugaragariza uwo mwashakanye ko umukunda nyabyo, twari twagarutse ku mbaraga z’amagambo yo gushima mu kubaka urukundo rw’abashakanye. (SOMA IGICE CYA MBERE HANO: Ibintu wakora mu kugaragariza uwo mwashakanye ko umukunda nyabyo (Igice cya mbere). Muri iki gice cya kabiri turareba izindi ngingo za ngombwa mu kubaka urukundo n’imibanire myiza hagati y’abashakanye.
Uretse amagambo yo gushimira hagati y’abashakanye, ikindi cy’ingenzi ku bashakanye ni ukuvuga amagambo meza kandi ukanamenya kuyavuga mu buryo bwiza, ukagenzura uririmi rwawe mu gihe ubwira uwo mwashakanye kuko abashakanye ari ngombwa kuvugana amagambo yuzuye urukundo, ari nayo mpamvu ubanza kugenzura amagambo ugiye kubwira mugenzi wawe kandi n’uburyo ugomba gukoresha mu kuyamubwira ukabwitondera kuko akenshi iyo utabyitondeye bishobora kugabanya ikigero cy’urukundo uwo mwashakanye agukunda cyangwa se bikagusenyera.
Burya hari amagambo amwe ariko asobanurwa mu buryo butandukanye bitewe n’uburyo uyavuzemo. Urugero uvuze ngo Ndagukunda undi akavuga ngo Ndakwikundira, bijya gusobanura kimwe ariko ubibwirwa abona ko kimwe kirimo akarusho.
Ikindi kandi amagambo avuzwe mu ijwi ryo hejuru cyangwa se amagambo agaya ntabwo agaragaza urukundo ahubwo aba yerekana kumucira urubanza cyangwa kumwereka ko yaciye inka amabere. Uburyo uvuga ubwira umugabo wawe cyangwa umugore wawe biba ari ngenzi cyane. Bibliya itubwira ko “amagambo yoroheje yegizayo uburakari”.
Mu gihe umugabo wawe cyangwa umugore wawe yarakaye cyangwa afite ibyamutesheje umutwe (stress), ntukamwongerere umuriro ahubwo mubwize ijwi ryoroheje. Kandi niba hari icyo wakoze kibi kuri we, biragusaba kumusaba imbabazi kandi ukabyihana ubwawe ukanatera intambwe yo kumwegera ukamusaba imbabazi utitaye ku cyubahiro cyawe kuko ikiba kigamijwe ni ukurangiza icyo kibazo ntabwo ari ukwerekana uko wowe ubibona. Ibyo nibyo byerekana gukura mu rukundo.
Urukundo ntabwo rugarura amakosa yashize kuko nta n’umwe umeze nka malayika. Muri buzima bw’abashakanye ntabwo igihe cyose dukora ibintu neza cyangwa mu buryo bwiza, ntabwo dushobora gusiba ibyashize ahubwo kimwe dushobora gukora ni ukwihana kandi tukemera ko atari byiza tugahanga amaso iby’ahazaza. Dushobora gusaba imbabazi kandi tukagerageza gukora ibitandukanye n’ibyashize mu gihe kiri imbere. Iyo umwe ahisemo ubutabera (Justice) kandi agashaka ko yisyhurwa ibyo yakorewe urukundo ruba rubaye ikidashoboka.
Iyo umwe ahisemo kubabarira mugenzi we, urukundo rurakomeza kandi rukongera rukabyuka. “Kubabarira niyo nzira urukundo runyuramo”. Hari imvugo cyangwa intekerezo zigaragaza uko kutihangana no kutababarira, izo zikaba zisenya urugo mu buryo bworoshye.
Muri izo twavugamo: ”Siniyumvisha ukuntu wabikoze, ndumva ntazabyibagirwa, ntushobora kumva uko wambabaje, Sinshobora gukomeza kubana nawe nibikomeza gutya; N’iyo wampfukamira gute sinzi ko nshobora kukubabarira…”
Ayo magambo yose ntabwo ari amagambo y’urukundo, ikintu cy’ingenzi kandi cyiza ni ukureka ibyo byakubabaje bibi bikaba amateka. Nibyo byarabaye kandi byarakubabaje kandi biracyakubabaza ariko icy’ingenzi ni ukubisabira imbabazi kandi ugatanga izo mbabazi.
Nk’uko nabivuze haruguru ntushobora gusiba ibyashize ariko ushobora kubyemera nk’amateka ntukomeze kubyubakiraho. Dukeneye guhitamo kubaho uyu munsi tubohotse kubyo twakoze ejo hashize. Kubabarira ntabwo ari uko wiyumvamo cyangwa umerewe ahubwo KUBABARIRA nicyo usabwa gukora nk’uko ijambo ry’Imana ribivuga. Ni uguhitamo kwerekana impuhwe ntabwo ari ukugumana ibyo wakorewe ubikoresha mu guhangana n’uwabigukorereye.
Kubabarira ni uburyo bwo kwerekana urukundo ugira uti: (Ndagukunda , I love you, Je t’ aime, Nakupenda.) bishaka kuvuga ngo “Nkwitayeho kandi mpisemo kukubabarira, ntabwo nzongera kwemera ko bigaruka kuri twe, ndizera ko ibi bitubayeho tuzabyigiraho, ntabwo waciye inka amabere kubera biriya byatubayeho. Uri umutware wanjye cyangwa se uri umufasha wanjye kandi twese tugiye gukora urugendo rushya duhereye hano”
Iri jambo muritegurirwa kandi mukarigezwaho na Rev./Ev. Eustache Nibintije, Umunyeshuri wa Patriots Bible University yo muri Leta Zunze Ubumwe za Amerika.
Tel: +14128718098
Email: estachenib@yahoo.com


text:
Umuhesha w’inkiko w’umwuga aramenyesha abantu bose babyifuza ko kuwa gatanu taliki 30/10/2020 guhera saa cyenda n’igice (15h30) azateza mu cyamunara imodoka yo mu bwoko bwa Range Rover Sport ifite plaque no RAD 111 G ya Usengimana Kamali Emmanuel iherereye mu kigo cya SOLVEPEX kiri mu Karere ka Kicukiro, Umurenge wa Kicukiro, Akagali ka Kangoma, umudugudu wa Intaho kugira ngo hishyurwe umwenda abereyemo Sekamana Gaspard.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara kuri Tel igendanwa ya Me Anitha Dusabe : 0781286331.


text:
Wakomotseku bajura bahonotse amavunja n’ubushita bwa Muryamo ya mbere, ahagana mu mwaka w’i1880. Uyu mugani ntiwadutse kera cyane, wadutse ku ngoma ya Kigeli Rwabugili. Muryamo imaze guca ibintu mu nka, na yo amavunja n’ubushita biyogoza abantu.
Ubwo habaye icyorezo gikomeye mu Rwanda; abagihonotse babita Ibirayi. Haciyeho iminsi, abo bitwaga ibirayi bihindura abashimusi (abajura biba inka); bakajya biba inka z’abakirwaye amavunja zahonotse muryamo. Bamaze kumenyereza umwuga wabo biyita Inyagirabahunde; imbwa zabo bazita Ibikurankota. Kwiyita Inyagirabahunde byashojwe na Kanyabashi kaSebanyambo na mugenzi we Munigantama. Bombi bari batuye i Murambi wa Mwaka ho mu Kabagari (Masango, Gitarama).
Kanyabashi yamaze kuryoherwa n’ubwo bushimusi bwariho icyo gihe, kandi yishimye n’umuryango mugari, arahimbarwa arubahuka, yiyita Kigeli nka Rwabugili. Yiyemeza gutora ingabo ze muri abo bajura bari bayogoje u Rwanda, azita Inyagirabahunde; (ari ukugenekereza amatwara y’Ingangurarugo za Kigeli Rwabugili, zasakizaga Abahunde (Abashi) zikabanyagira nk’imvura y’umuhindagano.
Nuko abo bajura aho bari hose mu Rwanda bitwa Inyagirabahunde. Bigeze aho rubanda barabihina bivugira «Inyagira» gusa. Zihuza izina n’imigambi zirasara zirasizora hamwen’imbwa zazo Ibikurankota»; ziyogoza u Rwanda. Zigatera zikanyaga inka zikazishorera kumanywa nyaruhangari; n’amajoro ariko ntiziyakangwe; ihene ku biziriko zikazitura; nyirubwite yagerageza kuzikabukira zikamucura inkumbi.
Kuva ubwo niho ihene bazise ingarukirwa kuko ari bwo rubanda rwinshi rwazinenutse bakazirya; mbere ntizaribwaga na bose. Na byo Ibikurankota byatangiraga abantu mu mayira bikabarya; byari byarahindutse nk’ibirura, ku mpamvu yo kurya abapfu bishwe n’amavunja n’ubushita. Nuko ibintu biradogera. Ubwo Rwabugili yari yaratabaye i Gikore cy’Abarihira. Amaze gutabaruka babimusanganiriza mu rugo rwe rw’i Rubengera; bati «Tabara u Rwanda rwawe Inyagira n’Ibikurankota byazo zirarurimbuye»! Imbarutso yo kuzitanga n’imbwa zazo iba wa mutware wazo, Kanyabashi. Muri iyo minsi Rwabugili yahigiriraga gutera kw’ Ijwi.
Araye ari buhaguruke, abanyabyuma be bamubwira ko impu yambaraga zashaje. Azitumiza ku Kamonyi kwa Kazanenda ka Mushoza wali umutware w’abakannyi. Intumwa irahutera isohoza ubutumwa ikitaraganya. Kazanenda atoranya impu nziza ebyiri aziha umuhungu we Serudibura ngo azishyire Rwabugili i Rubengera. Ageze mu Kabagari, Inyagira za Kanyabashi ziramufata ziramumushyira; amwambura impu arazigera. Se Sebanyambo abonye kozimubereye aranezerwa; ati «Izi mpu zikwiye Kigeli cyanjye ureke icya Rwogera»!
Kanyabashi yendamo rumwe, urundi arusubiza Serudibura; aramubwira, ati «Uru rushyire Rwabuguri maze umumbwirire, uti «Ngurwo uruhu akuramuriye urundi yarwenze» – Uwo ari Kanyabashi wivuga. Serudibura arikiriza ararwakira; amusaba umusare wo kumwambutsa Nyabarongo. Undi amuha uwitwa Kabacuzi, ati «Jya kunyambukiriza uyu muntu ni uwa mugenzi wanjye Rwabugili, amushyiriye ruriya ruhu musaguriye. Kabacuzi ashyira nzira baragenda aramwambutsa. Serudibura araboneza agera i Rubengera ku kirengarenga.
Abo asanze ku karubanda bamubaza amagenzi ye; arayabatekerereza. Bati «None se wa mwana we ko uzaniye umwami ubwanza»? (igicagate, ikigabanye). Ati «Nimuntambutse gusa ibindi ndabyivugira. Umunyagikari aramutambutsa amujyana aho Rwabugili yabugurizaga; at i «Dore uyu mwana nakubwire amakuba yaboneye mu nzira». Serudibura atekerereza Rwabugili; ati «Data yampaye impu ebyiri ngo nkuzanire, ngeze mu Kabagari, umuntu waho Kanyabashi wiyise Kigeli arazinyambura; yenda rumwe urundi ararunsubiza, ambwira ngo «Mushyire urwo musaguriye, urunguru umwami azarwambara». Rwabugili abyumvise afata ubushungu ararakara arabisha. Abwira Bisangwa na Mugugu, ati «Ntanze imbwa n’utubwana twayo». Ubwo yavugaga Kanyabashi n’Inyagira ze n’Ibikurankota byabo. Yungamo, at i «Nimuhaguruke dutere imbwa. Abandi, bati «Twese dutere Kanyabashi koko nta soni»?
Rwabugili ariyumvira, at i «Ni koko!ati «Noneho nihatere Rwidegembya wenyine»! Abandi, bati «Nabwo ni nk’aho waba ari wowe uteyeyo; bati «Shaka undiworoheje»! Rwangampuhwe rwa Nkangura aba araje. Agitunguka baramufatirana, bati «Jya i Mwaka urebe uwo muntu wahigomekeye». Aboneza ubwo. Abasabye ibya Kanyabashi bamwoma mu nyuma. Baragenda, bageze mu Burenga bwa Budaha buba burije barara aho. Rwangampuhwe acumbika mu ngabo ze. Yohereza intumwa mu Bakeramihigo b’i Nyabitare bya Muhanga, ngo bazinduke iya Rubika bahurire i Murambi kwa Kanyabashi zambaye. Nuko inkoko abahungu bayirara ku kababa, mu rukerera basakiza kwa Kanyabashi, bahasanga imbaga y’abantu, urugamba rurambikana.
Aba Kanyabashi bakubita Abakeramihigo inshuro ndende, barabashushubikana babageza ku mugezi wa Nyagikona. Igihe bagiye kuwubambutsa, Rwangampuhwe aremarara; ati «Ndi Inkikabahizi ya Rwizihirangabo sinkandagira mu mazi y’igitondo ngira ubute». Abakeramihigo bumva icyo ashatse kuvuga, bahindukirana ibakwe bagarukana Inyagira. Bazikubita inshuro bazigeza mu muharuro kwa Kanyabashi. Bagenzi babo b’ i Nyabitare baba barahasesekaye. Urwa Kanyabashi baruha inkongi rurakongoka; abigwamo n’umuryango we n’ingabo ze zimwe. Inka zitwarwa na Giharamagara umusozi utwarwa na Rwangeyo; ni bo bari babisabye Rwabugili mu igaba ry’igitero.
###google###
Nuko guhera ubwo, Inyagira zose aho ziri hose bazihigira kubura hasi no kubura hejuru. Ariko kuzirwanya bibanza kubabera ibamba, kuko zari zimaze kuba nyinshi, kandi zirwanywa n’abanyantege nke bakinobagizwa n’amavunja, banakirutse n’ubushita. Ariko kuko ngo «Nta nduru irwana n’ingoma, iz’ibwami zarashyize zizitoraguza uruhindu. Zimaze kurimbuka badukamuri za mbwa zazo Ibikurankota; na zo barazihiga barazica barazitsemba. Nuko ibyorezo birijuka, umudendezo uba wose, amayira yongera kuba nyabagendwa. Ariko ngo «Aho kabaye ntikahava»; nyuma y’aho ku ngoma ya Yuhi Musinga byarongeye biba nKuko.
Kuri iyo ngoma, Inyagira zongeye kwaduka mu gihugu bisa n’ibya mbere, ariko ntizongera kwiyita Inyagira ziyita Intabikangwa, maze nazo ziyogoza u Rwanda ziba ku mugaragaro, mu gihugu haba ibikubarara imyaka cumi isaga. Ababirigi babonye ko bisayishije, bazifatira imigambi mu mwaka w’i 1925. Barazifata barazifunga, ndetse n’abatware b’imisozi zari ziganjeho bamwe baranyagwa baranafungwa kuko batazamaganye. Ubwo ubujura n’ubwicanyi byongera guhosha igihe kirekire. Ariko abantu ntibahaha; ngo «Aho kabaye ntikahava:byashyize kera iyo ngeso y’ubujura n’ubwicanyi irubura, noneho Inyagira zizutse zizukana izina ry’irivashyanga zitwa «Amabandi». Amabandi ni abagizi ba nabi nk’inyagira; mbese rwoseni Inyagira ubwa zo; kuko na bo ari ibiraramisagara nka zo.
Dore ubwo bubuye mu mwaka W i 1960, u Rwanda bararwogogoje:maze bakikora nk’Inyagira za kera, bagasakiza urugo nyirarwo arurimo, bagapfukirana bagasahura ndetse bakica; uwo badahwanyije bagasiga intere, ucitse ku icumu agasigara iheruheru bamukenyeje rushorera. Leta y’u Rwanda yafashe imigambi yo kubakangara bamaze gusayisha. Kuva rero ahagana mu mwaka wa 1900, ni bwo uwo mugani wadutse, baba babonye umuntu wataye umuco nyamurema akayabira ingeso z’ubugome, bakamugera kuri za nyagira zo ku ngoma ya Rwabugili, bati «Yihinduye inyagira». Mbese ni nk’uko ubu tuvuga ngo naka yihinduye ibandi mu bandi.
Kwihindura inyagira = Kwigira umubandi : umujura w’ikirara misagara.


text:
Nuvuga izi ndirimbo: Sinzahwema, Urarinzwe, Yaranyishyuriye, Humura, Ibasha gukora, Wanyujuje, Singitinya, Urihariye, Nshoboza, Nzayivuga, Ndaje, n'izindi, abantu benshi barakubwira ko ari iz'umuramyi bakunda bikomeye ari we Prosper Nkomezi kuri ubu wamaze gushyira hanze indirimbo nshya yise 'Nzakingura' yasohokanye n'amashusho yayo.
Prosper Nkomezi, umuramyi ukiri muto mu myaka ariko ufite izina ribyibushye mu ruganda rw'umuziki nyarwanda by'umuhariko mu gisata cy'umuziki wo kuramya no guhimbaza Imana, ari mu bahanzi bakunzwe cyane mu gihugu bikaba akarusho ku banyeshuri ba Kaminuza y'u Rwanda ishami rya Huye aho yataramiye mu ntangiriro za 2020 bakamukurira ingofero - mu gitaramo yahuriyemo na Israel Mbonyi na Serge Iyamuremye. Kuri ubu uyu musore ahugiye mu gukora indirimbo zigize Album ye kabiri.
Hashize amasaha macye Prosper Nkomezi ashyize hanze indirimbo nshya yise 'Nzakingura' yashibutse ku bintu abona muri iyi minsi aho abantu benshi barimo n'abakristo birukankira mu gushakira ibisubizo mu bantu kandi ntibabibone, nyamara Yesu yarivugiye ubwe ko abazamushakana umwete bose bazamubona ndetse ko n'uzamusaba icyo ari cyo cyose azakimuha. Uyu muramyi yibukije abantu ko ibisubizo by'ibyo bashaka byose biri muri Yesu Kristo bityo ko ari we bakwiriye kugana.
Prosper arasaba abantu kudashakira ibisubizo mu bantu
Mu kiganiro na inyaRwanda.com, Prosper Nkomezi watangiriye umuziki i Rwamagana akawukomereza i Kigali, yagize ati "Message y'iyi ndirimbo ni ijambo ry’Imana nakuye muri Bibiliya ni naho inganzo yavuye riri muri Luc 11:9, Matayo 7:7 n'ahandi henshi. Usanga akenshi turi abarokore ariko tukajya gushakira ibisubizo aho bitari rimwe na rimwe tukirukira mu bantu ntitubabonereho ibisubizo. Ariko ibisubizo by'ibyo dushaka biba muri Yesu kandi Imana yarivugiye ubwayo ko idukunda itazigera iduhana".
Prosper Nkomezi wamamaye mu ndirimbo 'Ibasha gukora', yabukije abantu ko Imana ikunda abantu bose bayikunda. Ati "Ijambo ryayo rikavuga riti 'Nkunda abankunda kandi abanshakana umwete bose bazambona, ukomanze wese akingurirwa kandi usabye ahabwa'". Yavuze kuri Album ye nshya ati "Album ya kabiri ndateganya ko uyu mwaka warangira nayisoje nayo". Yasoje avuga ko "Nyuma y'iyi ndirimbo hari indi twakoranye n'undi muramyi izakurikiraho mu gihe cya vuba".
Prosper Nkomezi hamwe n'abaririmbyi bamufashishe muri iyi ndirimbo ye nshya
REBA HANO INDIRIMBO NSHYA 'NZAKINGURA' YA PROSPER NKOMEZI


text:
Ngororero: Imiryango isaga ibihumbi 15 y’abatishoboye imaze guhabwa amacumbi
Yanditswe na Kanamugire Emmanuel
Ubuyobozi bw’Akarere ka Ngororero butangaza ko kugeza ubu imiryango y’abatishoboye igera ku 15.407 yabagaho nabi kubera kutagira amacumbi imaze kubakirwa.
Ni igikorwa cya buri mwaka kigirwamo uruhare n’akarere ndetse n’abafatanyabikorwa bako batandukanye bunganira ingengo y’imari iba yateganyijwe mu rwego rwo kurengera abatishoboye.
Ni muri ubwo buryo hubatswe imidugudu y’ikitegererezo igera ku 10 harimo uwa Kigali mu Murenge wa Matyazo, uwa Kanyenyeri muri Ngororero, uwa Sovu, Kabaya n’ahandi nk’uko byatangajwe n’Umuyobozi w’Akarere ka Ngororero, Ndayambaje Godefroid.
Kuva iyi gahunda yatangira imiryango 15407 y’abatishoboye ni yo imaze guhabwa amacumbi ikaba igizwe n’abaturage babagaho nabi kubera ubukene ari na yo mpamvu abagera kuri 5993 bahawe inkunga y’ingoboka yo kubafasha guhindura imibereho.
Abaturage baherutse gutuzwa mu Mudugudu wa Butenga uherereye mu Murenge wa Sovu, bavuga ko bishimiye inzu bahawe ziherekejwe n’ibikoresho byo mu rugo birimo ibiryamirwa, iby’isuku ndetse n’ibiribwa by’ibanze.
Aba barimo abasanzwe batishoboye ndetse n’abari bavuye mu buhungiro batagira aho kuba bahawe inzu 26 zubatswe ku bufatanye n’akarere ndetse n’abafatanyabikorwa bako.
Abatujwe muri uyu mudugudu banegerejwe ivuriro ry’ibanze (Poste de Santé) rizabafasha kubona ubuvuzi bw’ibanze hafi yabo.
Rushako Thomas, wahawe inzu nyuma y’aho ahungutse ava muri Repubulika ya Demokarasi ya Congo, yishimiye inzu n’iby’ibanze byo kumufasha kubaho hamwe n’umuryango we mu buryo atatekerezaga.
Avuga ko abayeho neza dore ko ngo yatahutse ameze nabi atanizeye ko azagira amahoro nk’uko abandi bajyaga bamukangisha akaba yaratunguwe no guhabwa inzu nziza no kuvurwa ku buntu.
Yagize ati “Tukiri muri Kongo batubeshyaga ko nidutahuka mu Rwanda bitazatugwa amahoro, twabimye amatwi turataha ariko iterambere n’imiyoborere myiza twasanze igihugu kigezeho ryarantunguye cyane.
Ibaze na we kubona umuturage nkange Leta inyubakira inzu nziza nk’iyi, ikayintuzamo nta kiguzi ntanze, hari ahandi se mwabibonye. Turashimira ubuyobozi bukuru bw’igihugu cyacu butwitaho rwose kandi natwe tuzaharanira gusigasira ibi byiza tugezwaho kugira ngo bizarambe kandi binatubere igishoro duheraho natwe tukiteza imbere.”
Mu bindi bikorwa byo kuzamura imibereho y’abatishoboye byakozwe kuva mu myaka ishize harimo no kubakira imiryango y’abarokotse Jenoside yakorewe Abatutsi aho igera ku 157 imaze kubonerwa amacumbi ajyanye n’igihe, nk’uko Meya Ndayambaje akomeza abisobanura.
Amatsinda 39 y’abarokotse Jenoside yahawe inkunga yo kubafasha kwiteza imbere ndetse imiryango 433 imaze guhabwa inkunga y’ingoboka itangwa n’Ikigega gitera inkunga abarokotse Jenoside batishoboye (FARG).


text:
Kamonyi: Baravuga ko udatanze “Byeri” akurwa ku rutonde rwa VUP
Ukeneye kwamamaza! Gusobanuza! Gutanga amakuru? Hamagara 0788772818
Abaturage bo mu Kagari ka Kigese mu murenge wa Rugarika mu Karere ka Kamonyi, barasaba ko basubizwa ku rutonde rwabagomba guhabwa ubufasha muri gahundaya VUP ndetse n’ingoboka igenewe abatishoboye.
Bamwe mu baganiriye n’UMUSEKE bavuze ko batasobanuriwe impamvu yo gukurwa kuri urwo rutonde cyane ko imibereho itahindutse, barya ari uko baciye incuro.
Aba bavuga ko impamvu nyamukuru yo gukurwa kuri urwo rutonde, ari uko inshuro nyinshi bakunze gusabwa gutanga ruswa aho babwirwaga ko nibadasengera ngo bagure “Byeri” badasubizwa ku rutonde rw’abagomba guhabwa iyo nkunga.
Umwe yagize ati “Nakoraga muri VUP.Ejo bundi basohoye urutonde rusohoka nanjye ndiho.Gusa sinahita njyayo kuko rwasohotse nari ndwaye. Aho nkiriye , ngiyeyo barambwira ngo umwanya wanjye, bawuhaye abandi.”
Yakomje ati “ Nkomeje guperereza nsanga ko umwanya wanjye bawugurishije.Hari ukuntu umuhuzabikorwa wa VUP bamuha amafaranga ya “Byeri”, agahita agutangira umwanya.”
Uyu mubyeyi yavuze ko mu buryo bwo gushyirwa ku urutonde byari bisanzwe bikorwamo hatagaragaramo amanyanga bityo ko batunguwe no gusabwa kubanza gusengera.
Yagize ati “ Ukuntu twari tubimenyereye, iyo hasohokaga urutonde rucapweho na machine, ukisangaho izina rya we ko uri mu bakora mu muhanda wakoraga kuko twumvaga nta yindi mbogamizi. Nasohotse ku rutonde rw’abakora mu muhanda , ninjiye mu kazi umuhuzabikorwa araza arambwira ngo izina rya nge ryasubiye mu Karere no mu Murenge, bahita bashyiramo undi.”
Uyu mubyeyi yavuze ko yaje kubwirwa ko nasengerera uwo muyobozi azamufasha kumushyira ku rutonde.
Yagize ati Yarambwiye ngo erega sindya ruswa ariko umuntu wamuguriye icupa naguteretera umwanya.”
Uyu mubyeyi yavuze ko mbere yo gushyirwa ku rutonde habanje gukorwa ibarura ry’abaturage batishoboye ahanini bitewe n’imibereho bari bbayemo ari nabwo yaje gushyirwa kuri urwo rutonde.
Yavuze ko we yasohotse ku rutonde rw’abagomba gukora mu muhanda kuko yari agifite imaraga gusa ko hari abandi bagombaga guhabwa ingoboka nabo bakuwe ku rutonde.
Iki kibazo kandi agihuriyeho n’undi utifuje ko umwirondo we utangazwa, yavuze ko nawe yakuwe ku rutonde abwirwa ko hagabanyijwe abakozi gusa asabwa ko nagira icyo atanga ari buhabwe umwanya.
Yagize ati “Hajeho gahunda yo kugabanya abakozi, barabaganya.Nza gutangazwa nabo twagabanyirijwemo rimwe, baje gusubizwamo batanze akantu .Nange barambwiye niba ugafite , uze nkwandikishe usohoke mu bandi.”
Umunyambanga Nshingwabikorwa w’Umurenge wa Rugarika, Umugiraneza Malta, yavuze ko abakuwe ku rutonde basanzwe bahabwa ingoboka bamaze kurusubizwaho ku buryo muri uku kwezi bazabona ubufasha bwabo.
Yagize ati “ Mu bantu byibuze bahabwaga ingoboka, uretse ku batarahise basohoka ku rutonde , kuri kuno kwezi kwa Nzeri abari ku rutonde bazahabwa amafaranga.Bose bazahabwa amafaranga yabo.”
Uyu muyobozi yavuze ko abakoraga muri VUP bo bari barakuwe ku rutonde batazasubizwamo nubwo adatanga impamvu yabyo .
Aba baturage bavuze ko harebwa uburyo bafashwa gusubizwa ku rutonde kuko babayeho mu mibereho mibi kandi amafaranga bakuraga VUP yarabafashaga kwikemurira ibibazo bitandukanye.
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
TUYISHIMIRE RAYMOND / UMUSEKE.RW


text:
1.Umugore Kumva nta Agaciro Afite
Gutekereza ko nta muntu ugukunda, ushobora kumva ibibazo byawe, ngo akwiteho.
-Kwibaza impamvu utazi gukora ibyo abandi bakora mu buryo buboroheye.
-Imirimo yagenewe abagore mu muco nyarwanda n 'ahandi akenshi usanga ari imirimo isuzuguritse , ibi byose bituma umugore ubwe yumva yisuzuguye.
Umuti ni uko abagabo bagomba kwereka abagore babo urukundo kandi bakabitaho kugira ngo abagore bumve bafite agaciro kandi hari icyo bamaze.
2.Umugore Arananirwa Akabura Umwanya wo Kuruhuka
Iyo imirimo ibaye myinshi ku buryo imwe idatunganywa neza,bituma abagore benshi bumva ntacyo bamaze imbere y'abagabo babo.
3.Umugore Akenera uwo yatura Akababaro ke
Abantu benshi cyane cyane abagore bakunze kwihanganira ibibazo iyo bazi ko hari umuntu ubari hafi kandi ushobora kubibafashamo.Imvune zo kurera abana bato, n'imiruho ya buri munsi yo mu rugo nko guteka,gufura imyenda,isuku yo mu rugo,guhaha mu isoko n'ibindi byose bishobora koroha no kwihanganirwa n'umugore,iyo umugabo yeretse umugore ko amwumva,ko niba hari ibyo atatunganije neza atari ubushake bwe.
Iyo umugabo yumvise umugore byihanganisha umugore bigatuma agira intege zo gukomeza gukora iyo mirimo nubwo bwose iba igoye bwose.
Buri muntu wese aba akeneye gushimwa no kumva ko afite agaciro mu bandi.Abagabo bashimwa iyo bazamuwe mu mirimo,iyo bongerewe umushahara cyangwa iyo umukoresha ku kazi abashimye ko bakoze neza umurimo bashinzwe. Umugore wo mu rugo nawe aba agomba gushimwa n'umugabo uburyo abana bakeye cyangwa uburyo amasahane asukuye.
Nyamara abagabo benshi ibi ntibabikangwa usanga badashima abagore,ahubwo bagatangazwa n'impamvu umugore ahora ananiwe kandi afite umunabi.
Video Abakobwa Beza
Impamvu Umugore Ahura n'Ibibazo mu Rugo
1.Umugore Kumva nta Agaciro Afite
Labels: urukundo


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Nk’uko bitangazwa n’abashakashatsi benshi bagiye batandukanye, 20% by’abagabo ku isi bagira aka koko (mutation génétique) gashobora kuba gaca intege intanga ngabo. Ikipe mpuzamahanga y’abashakashatsi bashyize ahagaragara uruhare rw’inkomoko (gène) y’umuntu ku bugumba bwe.Nk’uko tubitangarizwa n’ikinyamakuru le figaro.fr, iyo umugabo yakomotse ku babyeyi bafite gène ya DEFB126, ari umugabo cyangwa se umugore, intanga ze ziba zibura poroteyine (protéine) zazifasha kurenga inkondo y’umura y’umugore.
Ibi bikaba bituma intanga zirinda zipfa zitaragera aho zihurira n’intanga gore kugira ngo zireme urusoro. Ariko kandi ngo si ko aka koko kagira ingaruka buri gihe ngo bitere ubugumba.
Ikibabaje ni uko umuntu agira ibiranga umugabo muzima ushobora kuba yabyara, ariko imiryango irimo iki kibazo usanga nta bushobozi bwo kubona abana ari na yo mpamvu mu bihugu byateye imbere nka Amerika, Ubushinwa, n’ibindi bigira aba bantu gukoresha gahunda ya fécondation in vitro yo kuba babyarira hanze.
Abagabo benshi bagerageza gusimbuka iki kigeragezo kubera impavu zitandukanye harimo nk’umuvuduko, umubare, n’uko intanga zabo ziteye.
Iyo byagaragaye rero ko ufite kiriya kibazo, ntibiba bivuze ko wowe hari uruhare wabigizemo, gusa hari n’igihe nawe bishobora kukubaho kubera gukunda kwiyahuza ibiyobyabwenge cyangwa alcool kuko na byo bishobora kuba intandaro y’ubugumba cyangwa gucika urutege kw’intanga ngabo.
Na none, alcool ntizigira ingaruka ku bagabo gusa ahubwo no ku bagore batwite bishobora kwangiza ka koko umwana akavuka afite ubwenge butuzuye, bityo akazasubira ibumuntu bitinze nk’uko tubitangarizwa n’urubuga www.topsante.fr.
Ni ryari bavuga ko iki kibazo cyateye ubugumba?
Igihe abashakanye bamaze amezi agera cyangwa arenga 12, bakora imibonano mpuzabitsina idakingiye. Na none kandi abahanga bagaragaje ko abagabo bafite ka koko (DEFB126) kikubye kabiri y’agasanzwe baba bafite amahirwe angana na mirongo itandatu ku ijana yo kuba batera inda kurusha abagabo badadafite akoko na kamwe.
Aba bahanga bagaragaje ko ingorane nyinshi ziba ku myanya myibarukiro y’abagabo harimo kanseri y’amabya. Cyakora ibi ntiterwa gusa no kunywa alcool cyangwa aka koko, ahubwo bishobora no guterwa n’ibidukikije birimo guhura na composées chimiques nyinshi.


text:
Ibyishimo bidasanzwe by’abahawe inzu barimo na Ndimbati utiyumvisha uburyo agiye gutura mu igorofa [REBA AMAFOTO]
Abaturage bahawe amazu mu mudugudu w’icyitegererezo barishimira kuba babonye amacumbi y’akataraboneka mu gihe imvura yabanyagiraga ndetse banafite n’ubwoba bw’uko inzu zabahitana dore ko bari batuye mu manegeka.
Ni umudugudu wa Karama wubatswe mu murenge wa Kigali, akarere ka Nyarugenge mu mujyinwa Kigali,watashywe ku mugaragaro na Nyakubahwa Perezida wa Repubulika Paul Kagame kuri uyu wa Gatatu tariki 3 Nyakanga mbere y’uko u Rwanda rwizihiza ku nshuro ya 25 umunsi wo kwibohora.
Ataha uyu mudugudu,Perezida Kagame yavuze ko urugamba rw’amasasu rwarangiye ariko ko kwibohora bikomereje ku rugamba rw’ibikorwa.
Ati “Urugamba turimo ni urw’umutekano, urw’amajyambere n’ibikorwa bityo tukaba u Rwanda, abanyarwanda, abanyafurika dukwiriye kuba turibo.”
Mukangira Mariya, umwe mu baturage bahawe inzu muri uyu mudugdu wahoze atuye mu Mudugudu wa Kiruhurura, Akagali ka Nyabugogo, Umurenge wa Kigali, atuye mu manegeka hagati ya ruhurura ebyiri.
Yavuze ko iyo imvura yagwaga yabaga azi ko itamusiga we n’abana be.
Ati “Iyo imvura yagwaga yose yaranyagiraga, narasohokaga ngafata akadobo nkanaga amazi hanze. Iyo imvura yagwaga nabaga nzi ko njye n’impfubyi nasigaranye turi bupfe tugashyira. Ndabashimiye ko mwantekerejeho mukantuza mu mudugudu w’icyitegererezo.”
Mukangira yashimiye Perezida Kagame ku kuba abana be bagiye kujya biga hafi mu gihe bakoraga urugendo rurerure bajya ku ishuri, bakaza bananiwe kandi bashonje.
Naho uwitwa Uwihoreye Moustafa uzwi ku izina rya Ndimbati muri filimi Nyarwanda na we ari mu bahawe inzu mu mudugudu w’ikitegererezo i Karama yishimiye iyi nyubako avuga ko atiyumvisha uburyo agiye gutura mu igorofa.
Ati “Ubu nanjye ngiye gutura muri Etage hehe no kongera kuba mu manegeka ya Kiruhura.”
Ndimbati yakomeje ashima izo nyubako nshya bagiye kubatuzamo ngo kuko yahasuye akazireba agasanga ari inzu z’akataraboneka zijyanye n’igihe kandi zifite ibikoresho byose bikenerwa n’umuryango.
Ubuyobozi bw’Akarere ka Nyarugenge buvuga ko ibikorwa remezo byubatswe kubera uwo mudugudu bifitiye akamaro n’abandi baturage.
Urugero ni urw’umuhanda wa kaburimbo uva ahazwi nko kuri Ruliba ukagera i Nyamirambo witezweho kugabanya umuvundo w’imodoka wajyaga uboneka ku muhanda wa Nyabugogo-Giticyinyoni.
Inzu zatanzwe kuri aba baturage, harimo izifite agaciro ka miliyoni zisaga 22 n’izindi za miliyoni zisaga 19 Frw.
- Perezida Kagame yavuze ko urugamba rw’amasasu rwarangiye hasigaye urugamba rw’ibikorwa
- Mukangira yashimiye Perezida Kagame ku kuba abana be bagiye kujya biga hafi mu gihe bakoraga urugendo rurerure bajya ku ishuri
- Uwihoreye uzwi ku izina rya Ndimbati mu byishimo byinshi avuga ko atumva uburyo agiye gutura muri etaje avuye mu manegeka
- Gen.Kabarebe na Gen.Mubaraka bari kumwe n’umuyobozi wa REG Ron Weiss
Yanditswe na Habarurema Djamali


text:
Bibiliya ivuga iki ku butinganyi?
Abatinganyi ni abagirana imibonano bahuje ibitsina, bikunze kugirwaho impaka cyane hashingiwe ku mahame atandukanye y’imivukire n’imikurire ya muntu, bamwe bati “Niba ariko yavutse ubwo ni Imana yamuremye ityo, kandi ntiyabimuhora”, abandi bati ni amahitamo dukora bitewe nuko twakuze bigira uruhare mu mitekerereze n’imyifatire ya muntu (psychological upbringing) bityo uba umutinganyi na we akaba abigiramo uruhare mu buryo bumwe cyangwa ubundi.
Impaka nk’izo akenshi ziba zirimo amarangamutima menshi, ariyo mpamvu twifashisha Bibiliya ngo tumenye icyo Imana ibivugaho tutagendeye ku marangamutima y’abantu.
Mubyukuri Bibiliya ifata ubutinganyi nk’icyaha nk’ibindi byose nko: kwiba, kubeshya, kwica, ubusinzi n’ibindi nka byo, usomye mu 1 Abakorinto 6:9-10 hamwe na 1 Timoteyo 1:10 pawulo aba atanga urutonde rw’ibyaha abatizera Kristo bashyigikira, usangamo n’abaryamana bahuje ibitsina (1Kor 6:9-10) “9.Ntimuzi yuko abakiranirwa batazaragwa ubwami bw’Imana? Ntimwishuke. Abahehesi cyangwa abasenga ibishushanyo cyangwa abasambanyi, cyangwa ibitingwa cyangwa abagabo bendana, 10.cyangwa abajura cyangwa abifuza, cyangwa abasinzi cyangwa abatukana cyangwa abanyazi, bene abo ntibazaragwa ubwami bw’Imana.”
Ndetse no mu baroma 1:26-27 pawulo abyerekana nk’ibikorwa n’abantu bataye umurongo w’Imana ati “26.Ni cyo cyatumye Imana ibarekera kurarikira ibyonona, ndetse bigeza ubwo abagore babo bakoresha imibiri yabo uburyo bunyuranye n’ubwo yaremewe. 27.Kandi n’abagabo ni uko, bareka kugirira abagore ibyo imibiri yabo yaremewe, bashyushywa no kurarikirana. Abagabo bagirirana n’abandi bagabo ibiteye isoni, bituma mu mibiri yabo bagarurirwa ingaruka mbi ikwiriye kuyoba kwabo.”
Ndetse hari n’indi mirongo myinshi muri Bibiliya yerekana ubutinganyi nk’icyaha imbere y’Imana ( Itangiriro 19:1-13; Abalewi 18:22; 20:13; Abaroma 1:26-27; 1Kor 6:9 ). Akenshi bitera bamwe mu bashyigikira ibi bikorwa guhakana Bibiliya nk’ijambo ry’Imana, ndetse bamwe bakanahakana Imana burundu kubwiyo mpamvu, bagahitamo ibitsina kubirutisha uwabiremye, bakamera nka Esawu waguranye umugisha we ibishyimbo. Nubwo hari n’abandi nyuma yo gukizwa bagatahura ko bitemeranya n’amahame ya Kristo bahinduka bakamaramaza gukurikira umukiza, ndetse bakareka n’izo ngeso zidakwiriye abakijijwe (1 Timoteyo 1:10), nk’umugabo witwa “Becket Cook” wari umutinganyi ubuzima bwe bwose akabaturwa na kristo nyuma yo kwakira agakiza, akandika igitabo “A Change of Affection: A Gay Man’s Incredible Story of Redemption” bisobanuye mu Kinyarwanda “Impinduka y’urukundo: Ubuhamya bukomeye bw’agakiza bw’umutinganyi”
Abitwaza ko ariko bavutse mu byukuri birengagizako n’ibindi byaha byose bikorwa n’abantu ariko baba baravutse, urugero umugabo uryamana n’abagore b’abandi aba yaravukanye amarari yo kuryamana nabo badahuje ibitsina, ariko ntibibuza ubusambanyi bwe kuba icyaha. Ugira uburakari bwinshi bikamutera intonganya nawe aba yaravukanye iyo kamere, ariko ntibibibuza kuba icyaha. Bityo rero niyo byabaho koko ko umuntu avukana kamere yo kwifuza abo bahuje ibitsina ntibyakuraho ko kubikora biba ari icyaha nk’uko Bibiliya ibivuga. Nubwo mu byukuri ikigeragezo ubwacyo atari icyaha, gihinduka icyaha ari uko wemeranyije na cyo ukagishyira mu bikorwa. Ushobora gukizwa wari umutinganyi, ugahura n’ibigeragezo by’amarari y’abo muhuje ibitsina ariko ntiwemere kugengwa nayo marari, nk’uko n’abakizwa atari abatinganyi bahura n’ibigeragezo by’amarari yabo badahuje ibitsinda, batsindwa bakagwa mu cyaha, cyangwa bakanesha babishobojwe na mwukawera. ( Abagalatiya 5:22 )


text:
Korali Shekinah yo mu itorero rya ADEPR Rwimbogo ho mu karere ka Kicukiro yatangaje ko icyo iba ishaka ari uko indirimbo zayo iririmba zihumuriza imitima y’abantu.
Ibi yabitangaje kuri uyu wa kabiri taliki ya 10 Nzeri 2019,akaba kandi iyi Korali imaze iminsi mike ishyize hanze umuzingo w’indirimbo 10 ziramya zikanahimbaza Imana mu rwego rwo kugirango ivugabutumwa rigere ku bantu benshi.
Aganira n’Isezerano.com ,Bwana Nyetera umuyobozi wa Korali Shekinah yavuze ko umumaro munini baba bifuza mu nd irimbo baririmba ari uko amagambo ari muri zo agera ku bantu akabafasha.
Yagize ati:”Icyo tuba dushaka cyane ni uko indirimbo twaririmbye zihumuriza imitima y’abantu kuko aribo turirimbira ubutumwa bwiza bw’Imana.Umumaro munini urimo ni uko amagambo turirimba afasha abantu,akaba ari nayo mpamvu tuba twarafashe intego yo kujya dukora ibitaramo hirya no hino mu rwego rwo kugirango izo ndirimbo zigere ku bantu.
Uyu muyobozi wa Korali Shekinah yakomeje avuga ko muri iyi minsi icyo bagiye kwibandaho cyane ari uburyo bw’imiririmbire iteye imbere kurushaho bityo bigatuma bategura abaririmbyi n’indirimbo.
Ati:” ubu turi gukora ivugabutumwa hagati muri twe aho tumaze iminsi dukora ibikorwa byo gufashanya harimo no guhemba ababyeyi babyaye ariko tukaba turi kwitegura ivugabutumwa tuzakorera muri paruwase ya Rutare”.
“Ikigiye kwibandwaho muri iyi minsi ni uko tugiye kwita ku buryo bw’imiririmbire ,abaririmbyi bagategurwa cyane kurusha ,hagategurwa n’indirimbo .Nidutangira icyo cyiciro tuzajya tunasohoka(sortie) bidufashe mu myitegurire”.
Korali Shekinah yatangiye umurimo w’uburirimbi ari korali igizwe n’ababyeyi ariko ubu ikaba ari Korali irimo ingeri zose ,ikaba igizwe n’abaririmbyi bagera kuri 70.Shekinah ikaba izwi cyane mu bikorwa byo gufasha abandi cyane cyane abatishoboye.


text:
Kamonyi: CORONA yakomye mu nkokora imyigire y’abana b’inshuke
Ababyeyi barerera mu ishuri ry’inshuke ryashinzwe n’itorero Rwanda Immanueli riri mu murenge wa Runda, bemeza ko abana babo baryigagamo basubiye inyuma, kuko batakijya kwiga kandi abenshi bari bamaze kumenya kubara no kuvuga Icyongereza.
Ababyeyi batuye mu kagari ka Kabagesera, umudugudu wa Muhambara muri uwo murenge, ari naho iryo shuri ryubatse, babwiye ikinyamakuru Intego ko bari baragize amahirwe yo kubona ahantu hafi basiga abana, bityo bagakora imirimo ibateza imbere nta guhangayika.
Marie Louise Umuhoza, ngo umwana we w’umuhungu ufite imyaka 5, wigaga muri iryo shuri nubwo Covid-19 yatumye amashuri ahagarara, ariko yahavanye ubumenyi burimo n’ikinyabupfura ugereranyije na mbere umwana ataraza kwiga.
Ati “Nta rindi shuri rituri hafi uretse ku Kamonyi no ku Ruyenzi kandi ni kure cyane, ubu mbona aho musiga nkajya mu yindi mirimo kandi nta mpungenge ngira.”
Niyonshuti Charlotte, na we ufite umwana muri iryo shuri, yatubwiye ko COVID-19 itaraza, umwana we yigaga muri Immanuel Vision School Rwanda/EMS, ngo hari hafi kandi heza, byatumaga abona ko umwana we aziga hakiri kare, kandi rikamwigisha gukura yubaha Imana.
Ati “ Hari igihe tujya kurya cyangwa kuryama agasenga, anaririmba uturirimbo tw’Imana baba babigishije ku ishuri”.
Niyonshuti ashimangira ko umwana uri ku ishuri aba atandukanye n’abandi, kuko nta mico mibi afata.
Nyiragasigwa Uzamukunda Zawadi
Afite abana babiri, umwe yiga muri iryo shuri, mbere umwana mukuru ataraza kwiga, ntiyamurekaga ngo akore akazi, gukora amasuku mu rugo, no guteka byaramugoraga kugeza umugabo aje akamumufasha.
Ati “umwana wange yahise ashabuka, kwituma mu myenda abicikaho, rwose iri shuri ryaramfashije”
Aba babyeyi kandi babyumva kimwe na Madamu Nteziyaremye Bernardine, uvuga ko akunda iri shuri kuko amashuri yigenga usanga atanga ireme ry’uburezi kurusha aya Leta.
Avuga ko umwana we wiga muri iri shuri rya Rwanda Immanuel akiri mu rugo atari asobanukiwe ibintu byinshi, ariko ubu abona asenga mu Cyongereza, akina mu Cyongereza n’utundi.
Ibyifuzo by’aba babyeyi ni uko abashinze iryo shuri bakongera ibyumba by’amashuri, abana benshi bakabona aho biga ndetse baazaahigira n’amashuri yisumbuye.
Bagira bati “Iyaba MINEDUC yashakaga uko ako gashuri kakongera ibyumba, bakagira na Primaire ndetse kakazakura kakagera kuri Secondaire.”
Abarezi bemera ko kwiga no gusenga bikugira umuntu ukomeye.
Mujawamariya Bazilissa, ni umugore w’umupasiteri ariko anashinzwe kwita kuri abo bana, cyane cyane ibijyanye no kwigisha ijambo ry’Imana, avuga ko icyo Imana yabahamagariye ari ukurera abana mu ijambo ry’Imana bakiri bato.
Ati “Ntibyari gukunda ko tugera kuri buri rugo twigisha abana, ariko aha ni ho twasengeraga, tunafata icyemezo cyo kuhatangiza ishuri ry’inshuke, kugira ngo twegeranye abana, tubahe ubumenyi ariko banafite umusingi w’ijambo ry’Imana”.
Ashimangira ko umuntu afite ubumenyi ariko hakarengaho ijambo ry’Imana, uwo muntu aba yuzuye, kandi aba azagirira akamaro igihugu muri rusange.
“Menyereza umwana inzira azanyura akiri muto, namara gukura ntazayoba” Madamu Pasiteri avuga ko iri jambo ryanditse muri Bibiliya, rikaba rimufasha cyane kuko umwana wigishijwe ijambo ry’Imana bimugiraho ingaruka nziza mu gihe kizaza, kuko akurana indangagaciro nzima.
Nsengimana Gervais na we ni umurezi, yigisha imibare n’iyobokamana, ibintu yahuguwemo nyuma yo kwiga ibijyanye n’indimi muri Kaminuza, ndetse yanahuguwe muri izo ndimi mu gihugu cya Korea.
Avuga ko yashoboraga no kujya gukora ahandi, ariko kwigisha abana bagakura bubaha Imana kuri we, ni umuhamagaro kandi ni umurimo umushimisha kurusha ikindi kintu icyo aricyo cyose.
Ati “ Nakuriye mu cyaro nzi umwana udafite amahirwe yo kwitabwaho uko aba ameze, kandi nzi ko n’umwana ugize amahirwe yo kwitabwaho ashobora kuba umuntu ukomeye w’igitangaza”.
Avuga ko kuba ari gufasha abana bato, bashobora kuzavamo abantu b’ibitangaza, bimutera imbaraga.
Ibi binatuma kuba umwana yakwitumaho, yakwihagarikaho cyangwa se n’ibindi, wumva bisanzwe ahubwo ukihutira kumufasha kuko ni umuhamagaro.
Ubuyobozi bw’ishuri bubivugaho na bwo.
Pasteri YAMAYINSHUTI Cedesias akaba umuvugizi w’itorero rya Immanuel mu Rwanda, akaba n’umuyobozi w’iri shuri Immanuel Vision School Rwanda/EMS, ubwo twamubazaga uko batekereje umushinga wo gutangiza iryo shuri, kuko ari mu rwego rwo gukora umurimo w’itorero, bahamagawemo n’Imana yagize ati:
“Gahunda yo gutangiza kurerera abana muri iri shuri, Ni i umuhamagaro si umushinga, kuko ni igitekerezo gishingiye ku bushake bw’Imana.”
Avuga ko itorero ari iry’Imana, kandi akaba ari yo yabahaye itegeko ko umuntu agomba gukora imirimo myiza, bityo gutangiza ishuri bikaba bimwe mu byo bagomba gukora, harimo kandi guteza aho batuye imbere batera ibiti byera imbuto bizaba birenga ibihumbi cumi na bine (14.000) ndetse n’amashyamba.
Gutangiza ishuri rero, ni ugufasha imiryango, kuko ijambo ry’Imana rigomba guhera mu miryango, abantu bakabaho neza, bafite ibiti byera imbuto, bahumeka umwuka mwiza kandi bafite abana bajijutse.
Ati “Iyo dushyize imbaraga mu burezi bw’umwana, tuba dutegura ahazaza heza h’igihugu, ah’umuryango ndetse n’ah’itorero ry’Imana, igihe kirekire.”
Nubwo ari itorero bakeneye gufashwa na Leta
Mu gusubiza icyifuzo cy’ababyeyi cyo kongera ibyumba by’amashuri, ubuyobozi bwa Immanuel Vision School Rwanda/EMS na bwo burifuza gutangiza primaire ariko bizaterwa n’ubushobozi bazaba bafite.
Ariko kandi basaba Leta na yo kubafasha cyane cyane ko kuri uwo musozi nta mazi ahari, kandi kurera abana bato bisaba isuku nyinshi. Rero kuvoma ku mutwe usanga bihenze kandi bigoye.
Ubuyobozi bwite bwa Leta buti ”Ririya shuri ni igisubizo”
Umunyamabanga nshingwabikorwa w’umurenge wa Runda Bwana Mwizerwa Rafiki, yatubwiye ko iryo shuri ryashinzwe na Rwanda IMMANUEL arizi kandi ko rifitiye akamaro Abanyarwanda.
Avuga ko ashimira cyane abafatanyabikorwa mu kuzana ibikorwaremeza mu murenge ayoboye no kujijura abana b’u Rwanda.
Ariko, ku bijyanye n’ubufasha, avuga ko bakurikirana imikorere y’ayo mashuri, bakareba niba bakurikiza gahunda z’imyigire yemewe na Leta.
Uyu muyobozi asubiza ku kibazo cy’amazi ategereye iryo shuri n’abaturage bahaturiye, yavuze ko hari umuyoboro mushya wamaze kuhashyirwa, ndetse bikaba biri mu byihutirwa kugira ngo abaturage batangire kuyahabwa mu ngo zabo, ndetse n’iryo shuri rikazahita riyabona.
Naho ku bijyanye n’umuhanda utameze neza, avuga ko bazagenda bawunoza, igihe bazakora umuganda, kuko umuhanda wo usanzwe uhari.
Louise Uwizeyimana


text:
Abaturage barimo gusuhuka berekeza I Bugande kubera inzara yibasiye iyo ntara. Uretse iburasirazuba gusa, nkuko bigaragalira buri wese utuye hano mu rwa Gasabo, inzara irimo kuvuza ubuhuha hafi impande zose z’igihugu aho Leta ya FPR ivuga ko ayo mapfa yatewe n’izuba ryacanye cyane cyane mu Turere twa Nyagatare, Kayonza, Kirehe na Rwinkwavu ho mu ntara y’uburasirazuba. Andi mapfa akaba yumvikana mu ntara y’amajyepfo mu bice by’amayaga I Nyanza, Ruhango na Kamonyi basanzwe bazwiho kweza igihingwa cy’imyumbati, bavuga ko imyumbati yabo yajemo indwara bita »Kabore ». Bamwe mu baturage batuye muli utwo turere, dore ko n’abakihabarizwa bavuga ko ari ukubura aho berekeza, bakaba baratangiye gusuhuka bajya gushakira imibereho hanze mu bihugu by’ibituranyi.
By’umwihariko,dukomeje Ibiza biterwa n’ayo mapfa mu ntara y’iburasirazuba, ntibyibasiye abaturage gusa ahubwo n’amatungo yaho ntiyorohewe aho inka zipfa zikabura abazirya, ugasanga ziragurishwa amafranga ubusanzwe yakaguze inkoko kuko inka yapfuye igura ibihumbi bitanu (5.000f) naho ikilo kimwe cy’inyama kikagura 200f; izo ngorane zose kuli ayo matungo zikaba ziterwa n’ikibazo cy’amazi cyabaye akarande muli iriya ntara kuva kera, aho amatungo akoresha amasaha arenga atanu ngo agere ahari amazi, muri urwo rugendo inyinshi zigapfira mu nzira kubera kudandabirana, nazo zikaribwa zidapimwe ariyo ntandaro y’ibiciro byagabanutse, byongeye kandi bikaba bishobora no kugira ingaruka k’ubuzima bw’abazirya.
Aborozi mu ntara y’iburasirazuba bavuga ko Ministère mu nshingano zayo ntacyo ibamariye ko yabatereranye kandi bafite uruhare rukomeye mu iterambere ry’igihugu, bityo amatungo yabo akaba yicwa mu buryo bukomeye kubera ibura ry’amazi, bakaba bashinja Leta uburangare bwo kutabitaho.Abaturage twaganiriye bakomeza bavuga ko nta mazi Leta ya FPR yigeze igeza ku borozi batuye iyi ntara ko bayaheruka hakiri imishinga y’abaterankunga yatangaga amazi k’uborozi mbere ya 1994. Tubibutse ko 40% by’inka igihugu cyacu gitunze bibarizwa mu ntara y’iburasirazuba.
Umuturage witwa Burakari Yohani ni umushumba muli ako gace yagize ati ’’tubona nta ministère y’ubworozi ibaho mu Rwanda! baratwirengagije cyane, ati kera wabonaga Leta ifasha aborozi kandi byari byiza, yacukuraga ibyuzi mu gihe k’izuba ntitugire ikibazo aliko ubu batuvanyeho amaboko nitwe borozi tujya kwishakira amazi n’ibindi byose birebana n’ubworozi’’ .
Ministre Géraldine ushinzwe ubuhinzi n’ubworozi mu nshingano ze nawe akaba yiyemerera ko ikibazo gikomeye ati aliko nta mwanzuro twagifatira muli iki gihe.
Umukuru w’intara y’iburasirazuba Mme Uwamariya Odette we akaba asaba aborozi bafite inka zirembye kuzigurisha zitarabapfira ubusa kandi bagahagarara gitore mu gufatanya na Leta gushaka igisubizo cy’ayo mapfa.
Banyarwanda banyarwandakazi, nkulikije ibisubizo by’abo banyapolitiki nsanga Leta ya FPR yarahisemo kwicisha inzara abaturage ku mpamvu z’inyungu zayo za politiki, bityo abanyarwanda bakaba bari bakwiye guhumuka kuko igihe cyo kubaho kiracyahari.
Banyarwanda banyarwandakazi, mu gihe abo baturage bugarijwe n’ayo makuba yose wibaza kuli budget itagereranywa imaze iminsi ikoreshwa mu ngirwamatora atarangwamo indorerezi nimwe ituruka mu mahanga! ukwongeraho n’ingendo za Prezida Kagame adasibamo mu mahanga icyo zimariye abanyarwanda! ubundi umutware w’urugo iyo asanga ibintu bicika niho agerageza kujya iyo bweze akagira nicyo atahukana kirengera urugo! kuli Prezida Kagame we si uko aba agiye kwishyilira ubwenge ku gihe ngo arebe uko guteknica bihagaze! Ni akumiro pe! Leta ya FPR-KAGAME sinzi icyo yaba itegereje ngo ibise abanyarwanda!
Mugire amahoro.
Byanditswe kuwa 27/02/2016, na :
A.BEN NTUYENABO, KIGALI-RWANDA
http://www.amakuruki.com/20160228-rwanda-inzara-iravuza-ubuhuha-mu-ntara-yiburasirazuba


text:
Burera: Agaseke k’amahoro gafasha ababyiruka gukundana no kwirinda amacakubiri
Ubuyobozi bw’Akarere ka Burera mu Ntara y’Amajyaruguru bugaragaza ko gahunda y’agaseke k’amahoro mu mashuri katumye abanyeshuri biga mu mashuri abanza n’ayisumbuye bakurana umuco wo gukundana, kubahana, gufashanya no gushyira imbere Ubunyarwanda.
Ubuyobozi bw’Akarere ka Burera bukaba bwarasabye ko kuri buri kigo cy’ishuri iyo gahunda yubahirizwa kandi ikamenyeshwa ababyeyi ku buryo bafatanya n’abarimu gukurikirana ishyirwa mu bikorwa ryayo.
Umuyobozi w’ishuri ryigisha ubumenyingiro rya Gahunga TVET, Bayingana Jean Marie Vianey, avuga ko iyo gahunda yatumye abanyeshuri bakomeza kwiyumvamo Ubunyarwanda, kwirinda amacakubiri no kugira umuco w’urukundo.
Agira ati “Iyo umwana hano agize ikibazo cyo kubura ikayi, ikaramu cyangwa se akagira ibyago byo gupfusha umwe mu bagize umuryango we abanyeshuri bishyira hamwe buri wese mu bushobozi bwe bakamuremera bakamuba hafi bigatuma atigunga ahubwo akumva ko ari mu muryango umushyigikiye”.
Avuga ko bitandukanye n’uburezi bwa kera aho wasangaga abana bashyirwa mu byiciro bibabibamo amacakubiri ku buryo wasangaga bashyamirana aho gushyira hamwe ngo bafashanye, agahamya ko umuco wo gufashanya binyuze mu gaseke k’amahoro bizatuma bakurana umuco w’ubunyangamugayo.
Abanyeshuri biga kuri TVET Gahunga bavuga ko agaseke k’amahoro kabafashije gukemura ibibazo bagenda bahura nabyo birimo no gupfusha abagize imiryango yabo cyangwa ubushobozi bw’ibikoresho, bakishyira hamwe nta kurebanaho bagafasha uwagize ikibazo, ni ko basobanura ko iyo gahunda ishyize koko imbere Ubunyarwanda.
Umwe mu bana uherutse kubura umubyeyi kuri icyo kigo avuga ko inshuti ze zamubaye hafi kubera agaseke k’amahoro gatuma buri wese amenya uruhare afite kuri mugenzi we.
Agira ati “Mperutse gupfusha umubyeyi ariko abanyeshuri bagenzi banjye twigana banyitayeho cyane barantabara baramfasha numva sindi njyenyine, byamfashije kwihangana no gukomeza kumva nkomeye, amasomo yanjye nyakomeza nta kibazo cy’ihungabana ngize”.
Gahunda y’agaseke k’amahoro kandi inafasha mu burere bw’abana bwa buri munsi aho bo ubwabo bafatanyiriza hamwe guhugurana ku ishuri bigatuma buri mwana yibona muri mugenzi we kandi akabona ko guhugurana ku ishuri bituma bose bazamurana mu bumwenyi bwabo.
Gahunda y’agaseke k’amahoro kandi izaherekeza abanyeshuri mu nzira igana ku isoko ry’umurimo igihe bazaba basoje amasomo yabo, bagakorana ubunyangamugayo mu kazi kandi bagakorera hamwe.
Mu mashuri abanza na ho Agaseke k’amahoro karabafasha gukurana umuco wo gukundana no gufashanya
Abana biga mu mashuri abanza kuri GS Kirambo, bahamya ko iyo umwe muri bo yagize ikibazo bafatanyiriza hamwe kumwitaho nta kuvangura cyangwa kureba aho umuntu akomoka, bikaba bisobanuye ko bakurira mu bunyarwanda nyabwo.
Ku kigo cy’amashuri abanza cya Kirambo na ho gahunda y’Agaseke k’amahoro yarahageze kandi irimo gufasha abana bato gukurana umuco wo gukundana no gushyira imbere Ubunyarwanda.
Umuyobozi w’Ikigo cy’amashuri abanza cya Kirambo Mukarutwaza Alphonsine, avuga ko iyo umwana agize ikibazo ku ishuri bagenzi be bamuba hafi bakamuganiriza yaba afite ikibazo gikeneye ubufasha bakamwitaho kandi ababyeyi bakabibafashamo.
Agira ati “Turizera ko mu minsi iri imbere abana bacu bazaba ari abasore n’inkumi zibereye u Rwanda, ubundi cyera twigaga tuvangurwa ariko uyu munsi ibere twonsa abana bacu ni ukuba umwe bakirinda icyabatandukanya biratanga icyizere cy’u Rwanda rwiza rw’ejo hazaza”.
Ababyeyi barerera mu bigo by’amashuri mu Karere ka Burera bavuga ko Agaseke k’amahoro biyemeje kugashyigikira kuko gatuma abana babo birinda amakimbirane, amacakubiri n’indi myitwarire itari myiza ku ishuri.


text:
Yesu yoza ibirenge by’abigishwa (Yohana 13: 1-17) cyabereye mucyumba cyo hejuru, mugihe cya nimugoroba kandi gifite akamaro muburyo butatu. Kuri Yesu, byerekanaga kwicisha bugufi kwe no kuba imbata. Ku bigishwa, koza ibirenge byari bitandukanye cyane n’imyumvire y’umutima wabo muri kiriya gihe. Kuri twe, koza ibirenge bigereranywa no kwegeraurmumubiri wa Kristo.
Kugenda muri sandali mu muhanda wanduye muri Isiraheli mu kinyejana cya mbere nibyo byatumye biba ngombwa kozwa ibirenge mbere yo gufungura Igihe Yesu yahagurukaga ku meza atangira koza ibirenge by’abigishwa (Yohana 13: 4), yakoraga umurimo w’abakozi bo hasi cyane. Abigishwa batangajwe niki gikorwa cyo kwicisha bugufi, byarabatangaje ko Kristo, Umwami wabo na shebuja, agomba koza ibirenge abigishwa be.
Ariko igihe Yesu yazaga ku isi bwa mbere, ntabwo yaje nk’Umwami n’Umutsinzi, ahubwo yaje nk’Umukozi wababaye Yesaya 53. Nkuko yabigaragaje muri Matayo 20:28, yaje "atari ugukorerwa ahubwo ni ugukorera, no gutanga. ubuzima bwe nk’incungu kuri benshi. ” Kwicisha bugufi kugaragazwa nigikorwa cye akoresheje igitambaro nigikarabiro byashushanyaga igikorwa cye cyanyuma cyo kwicisha bugufi n’urukundo kumusaraba.
Imyitwarire ya Yesu yo guca bugufi no guhinduka umucakara yari itandukanye cyane n’iy’abigishwa, kuko bari baherutse gutongana hagati yabo babazanya umukuru muri (Luka 22:24). Kubera ko nta mugaragu wari uhari wo koza ibirenge, ntabwo bigeze babitekerezaho kozanya ibirenge. Igihe Umwami ubwe yunamye kuri uyu murimo uciriritse, barumiwe baraceceka. Icyakora, ni uko Petero yababajwe cyane n’Uwiteka koza ibirenge, kandi, ntiyigeze abura icyo avuga, Petero yaravuze ati: “bishoboka bite ko utwoza ibirenge!”
Hanyuma, Yesu yavuze ikintu cyarushijeho gutangaza Petero ati: “igihe ntagukaraba, nta mugabane wanjye mwabona” (Yohana 13: 8), ibi byatumye Petero urukundo yakundaga Umukiza rwiyongera asaba Yesu ngo amwoze. Hanyuma Yesu yamusobanuri ko nawe agomba kozwa mu buryo bw’umwuka.
Agakiza ni igikorwa cyo gutsindishirizwa kubwo kwizera, ariko inzira yo kubaho kwera ubuzima bwawe bwose nimwe ni ukwikuraho ikizinga cy’ibyaha duhura nabyo mugihe tugenda mwisi. Petero n’abigishwa bose uretse Yuda, utigeze aba uwa Kristo bari bakeneye gusa kwezwa.
Nk’abakristo bwa mbere, iyo tuje kuri Kristo tuba tugomba gukaraba ibyaha byacu, tukagira kwizera neza ko bihoraho kandi byuzuye. Nta gikorwa na kimwe gishobora kutwezaho ibyaha byacu, kuko ibyaha byacu twabibabariwe na Kristo ku musaraba (2 Abakorinto 5:21). Ariko dukeneye guhora twezwa ingaruka zokubaho mumubiri mu isi yavumwe yuzuye ibyaha.
Igihe Yesu yozaga ibirenge by’abigishwa, yarababwiye , ati: "mbahaye urugero, kugira ngo mukore nk’uko nabagiriye" (Yohana 13:15). Nk’abayoboke be, tugomba kumwigana, gukorera ikintu mugenzi wawe mu bwiyoroshye bw’umutima n’ubwenge, bimwubaka mu rukundo. Iyo dushaka kuzamurwa ni byiza ngo tubanze kwicisha bugufi.
Source: www.gotquestions.org


text:
Home > Amakuru Yose > Imikino > Mu Rwanda > Habonetse igisubizo kirambye ku bagabo bikinisha bakanarangiza vuba iyo (...)
Gutera akabariro ku bashakanye ni inkingi ikomeye ituma urugo ruramba kandi rugakomera. Iyo rero havutsemo ikibazo mu migendekere yabyo usanga umubano wa babiri utari kugenda neza nk’uko babyifuza.
Mu busanzwe igikorwa cyo gusohora ni igikorwa gituruka mu bwonko kandi kikaba ntabushake umuntu abigize mo ( reflex) kigenzurwa n’ umwakura (pudendal nerve ) ukoresha ibice by’ imyanya ndanga gitsina (uruhago rw’inkari, imabya, imboro na rugongo ku bagore ).
Gusohora ni igikorwa cyo kurekura amasohoro aturuka mu mabya (semen ) ndetse n’ uruvange rw’andi matembabuzi arekurwa n’utundi duce tugize imyanya myibarukiro y’ umugabo (accessory glands fluids ) byose bigahurira mu muyoboro w’ inkari ( urethra) .
Hari uburwayi butandukanye burebana no gusohora ari bwo :
Gusohora icyinyumanyuma ( retrograde ejaculation)
Gusohora vuba (premature ejaculation )
Gutinda gusohora ( delayed or retarded ejaculation )
Kudasohora (anejaculation or failure to ejaculate )
Uyu mwanya tugiye kurebera hamwe GUSOHORA VUBA mu buryo burambuye kugirango ibyotwibaza tubibonere ibisubizo.
Muri rusange bavuga “GUSOHORA VUBA “ iyo umuntu ( umugabo cg umusore ) asohoye atigeze abona umwanya uhagije wo gutegurwa ku byerekeranye n’ imibonano mpuzabitsina ndetse bikanaba bimutunguye atigeze yumva ashatse imibonano bihagije (minimal sexual stimulation & desire ).
Bishobora kuba iby’ ibihe byose (life-long or primary ) cg se byaraje nyuma ( secondary ) bitewe n’ impamvu runaka nko kubagwa , gukomereka , indwara zo mu mutwe ,… Akenshi impamvu yabyo iba itazwi ariko muri rusange usanga ari uruhurirane rw’ indwara z’ ubwonko( imitekerereze ) n’ iz’ imiterere y’ umubiri w’ umuntu (psychological and physical conditions).
Kwikinisha biri muri zimwe mu nkingi za mwamba zituma umugabo arangiza vuba mu gihe cyo gutera akabariro.Uwabaswe nabyo usanga iyo arikumwe n’uwo bashakanye akajya mu gikorwa nyirizina ntamare umwanya.Hari nabategura abagore babo ugasanga basohoye batarinjira.
ICYO WAKORA KUGIRANGO WONGERE IGIHE CYO GUSOHORA MU GIHE UGIRA
IKIBAZO CYO KURANGIZA IMBURAGIHE:
Gukora imyitozo ngorora mubiri yoroheje mbere yo gukora imibonano
Kwirinda kurakaranya n’umukunzi wawe mbere y’ imibonano
Kwigirira ikizere ko ushoboye.
Gukorera imibonano ahantu hatanga umutuzo utikanga ko hari uri bubabone .
Hamwe n’ibyo byose twavuze haruguru, igihe ubona ufite ubwo burwayi kandi warakoze ibyo twavuze haruguru ngo ukire wakwegera muganga akagufasha kuko biravurwa kandi bigakira.
Gusa ku rundi ruhande usanga hari imiti yo mu bwoko bw’inyunganiramirire(food Suplement) itagira ingaruka ku mu biri w’umuntu wafata ikagufasha.Iyi ni imiti ikomoka ku bimera gakondo bya gishinwa ikozwe mu buryo bw’ibinini.
Ababaswe no kwikinisha hari imiti ibiri ikungahaye kuri fer,Zinc na Calcium ibafasha guterereza iyakuramyakura bityo udutsi tuba twarataye umurongo tugasubirana ikindi kandi inafite ubushobozi bwo kurwanya koresitorole nyinshi mu maraso ikanafasha ibinure kujya ku murongo.Ku bantu batabyara bitewe n’uko intanga zabo zabaye ibihuhwe ibafasha kuzongerera ubwiza bityo gutera inda bikaba bishoboka.
Ubonye ukeneye gukoresha izi nyunganiramiriro wabasanga mu mugi wa kigali rwagati haruguru ya gare ya downtown bakagufasha.Wahamagara +250783602726 cg ukanabandikira kuri watsap bakagufasha.
Abayikenera bari hanze y’u Rwanda nabo bashobora guhabwa service binyuze ku iposta
Uyu muti ntubaho.Umuti ahubwo ni ukubireka.
Ese koko birashoboka ko umuntu Akira ( yaragize ikibazo cyo kwikinisha ): ? Ntibyoroshye kubyumva ..


text:
Abakozi bo kwa Nyirangarama basuye urwibutso rwa Jenoside biyemeza kwigisha amahoro
Yanditswe na KAYITARE JEAN PAUL
Abakozi bakorera Ese Urwibutso izwi cyane nka Nyirangarama kimwe n’abanyeshuri ba Collège Fondation Sina Gérard, ku Cyumweru tariki ya 13 Gicurasi 2018 basuye urwibutso rwa Kigali ku Gisozi rushyinguwemo imibiri isaga 250 000 y’abazize Jenoside yakorewe Abatutsi mu 1994, hagamijwe ko bigira ku mateka. Bakaba barahavuye biyemeje kwigisha amahoro.
Umuyobozi Mukuru wa Ese Urwibutso, Sina Gérard, asobanura ko abakozi ba Nyirangarama atari ubwa mbere basuye urwibutso rwa Gisozi ariko kuri iyi nshuro bakaba barahisemo kuzana n’abanyeshuri biga muri Collège Fondation Sina Gérard kugira ngo bigire ku mateka bityo bakomeze guharanira ko Jenoside itakongera kuba ukundi mu Rwanda.
Ati “Twahisemo kuzana n’urubyiruko kuragira ngo rwibuke kandi rwigira ku mateka. Mu ishuri rya Fondation Sina Gérard basanzwe biga amateka ariko nabazanye hano ku rwibutso rwa Gisozi aho bashobora kwiga amateka banayareba, bakirinda icyatuma Jenoside yakorewe Abatutsi yongera kuba”.
Nyuma yo gusura Urwibutso rwa Kigali ku Gisozi, Sina yabwiye abakozi ba Nyirangarama ko bakwiye kwirinda ko Jenoside yakongera kuba ahubwo bagashimangira urukundo n’amahoro, ikindi kandi bagashishikarira gukora ku buryo batabona umwanya wo kumva abashobora kubigisha inyigisho mbi.
Nkundimana Théogène ushinzwe abakozi ba Nyirangarama yatangaje ko nk’abakozi icyo bagiye gukora, ari ukwigisha urukundo. Yagize ati “Nyuma yo gusura uru rwibutso rwa Jenoside rwa Kigali ku Gisozi, ni uko tugiye kwigisha abandi urukundo na gahunda ya Ndi Umunyarwanda ndetse no kwitabira umurimo. Natwe tugiye kujya twigisha amateka y’u Rwanda kugira ngo ibyabaye ntibizasubire mu gihugu cyacu”.
Cyiza Gérardine, umwe mu basuye urwibutso rwa Gisozi akaba n’umunyeshuri muri Collège Fondation Sina Gérard, avuga ko abantu bakwiye gushyira imbere ubunyarwanda bakanga ko Jenoside yakongera kuba. Ati “Twese nitube abanyarwanda, twange ko Jenoside yazongera kuba ukundi. Isomo nahakuye ni uko ntarinzi ko muri Jenoside hari abatabaye abandi ubwo bicwaga, bitumye menya ko hari abahutu bari bafite umutima wa kimuntu bagahisha abatutsi bahigwaga.”
Maniraho Robert na we w’umunyeshuri muri Collège Fondation Sina Gérard avuga ko agiye kwigisha bagenzi be mu rwego rwo kubereka ko bakwiye guharanira ko Jenoside yabaye mu Rwanda itakongera kuba ukundi. Ikindi ni uko ngo abakuru agiye kubigisha bakirinda ingengabitekerezo ya Jenoside.
Mutuyimana Beatha, umwarimu mu ishuri rya Collège Fondation Sina Gérard asobanura ko basanzwe bafite karabu (Clubs) y’ubumwe n’ubwiyunge n’iyo kurwanya Jenoside. Gusura urwibutso rwa Gisozi ngo bikaba bizabafasha kuko bazajya bigisha ibyo abanyeshuri basobanuriwe kandi babonye.
Urwibutso rwa Gisozi rwasuwe n’abakozi ba Nyirangarama, ni rwo rwibutso runini mu gihugu, abarushyinguyemo bakaba basaga 250 000 bavanywe hirya no hino mu mujyi wa Kigali no mu nkengero zawo, abavanywe mu mazu biciwemo, abatawe mu byobo ndetse n’abaroshywe mu nzuzi ariko amazi akaza kubagarura ku nkombe, nkuko bitangazwa na komisiyo y’igihugu ishinzwe kurwanya Jenoside, CNLG, binyuze ku rubuga rwayo.
Umugoroba wo kwibuka Jenoside yakorewe Abatutsi wakomereje kwa Nyirangarama mu karere ka Rulindo, ukaba waritabiriwe n’ubuyobozi bw’akarere n’izindi nzego zirimo iz’umutekano.


text:
Mana nkingurira nkugezeho amaganya yanjye.
29/3/2018, Deo Kabano,
Mana waremye isi n’ijuru, habwa ikuzo n’icyubahiro, kandi usingizwe iteka ryose. Nubwo nazinduwe no kukugezaho amaganya yanjye, ariko reka ne kuba gito, ntangire ngushimira ibyiza byinshi wampaye. Mbanje kugushimira ko wampaye akazina keza ka « RWANDA »; ndagushimira ko wampaye abana benshi kandi ukabaha kuvuga ururimi rumwe, ukaba warampaye ubutaka bwiza n’ ikirere cyiza. Ndagushimira ko bamwe mu bana banjye wabahaye amahirwe yo kwiga bakamenya ubwenge, abandi ukabaha amahirwe yo kumenya imyuga itandukanye, harimo abahinzi, aborozi, ababaji, abanyabukorikori, abahanzi, abatwara amamodoka, yewe ubu mfite n’abatwara indenge. Mu bana banjye wampayemo abaganga, abarimu, abasirikare, n’abayobora abandi. Ibi byose Mana yanjye ni wowe mbikesha.
Nubwo ngushimye bwose ariko Mana, mbabajwe cyane, kandi mfite ipfunwe ryo kukumenyesha ko , nubwo bwose wampaye ibyo byiza byose ngo bimfashe kurera abana banjye, ibyo sinabashije kubigeraho, kuko batewe n’indwara yananiranye, ari yo » Rwango, Bwicanyi, Bujura,buraya, karengane na mpemuke ndamuke » Nagerageje kukwiyambaza ubugira kenshi ngo untabare, nuko umpa imiti itandukanye yagombaga kubafasha ari yo » Ukuri, Urukundo, Ubwubahane, Ubutabera n’uburenganzira bwa Kiremwamuntu » ariko mana nubwo hari abaciye bugufi bakemera kuwunywa, ariko haracyari benshi batarawunywa, bamwe biturutse kubushake bwabo, abandi benshi, ari na cyo kibabaje bakabura uko bawunywa, bitewe n’itsinda ry’abana bamwe wampaye m Mana, ariko bigize kagaragara, ntako ntagoragoje ariko aba bo rwose barananiye. Mana Nyagasani, iki ni na cyo cyanzinduye cyane uyu munsi, aba bana banyigometseho Mana yanjye, bashyira mu kaga abandi benshi cyane, kubera iterabwoba ntigeze mbona kuva wandema .
Mana Nyagasani, aka gatsiko nkubwira, kayobowe n’uwitwa Paul Kagame. Mana ntunyumve nabi, nzi ko uri umukozi w’umuhanga, kandi ntawamenya imigambi yawe, ariko Mana umbabarire ntubifate nko kugucumura ninkubwira ko uyu mwana Kagame wampaye, kubera ubugome bwe n’ubwicanyi burenze kamere, akagerekaho n’ubujura buherekejwe no kwirarira n’uburyarya bwinshi, byatumye ngeraho nibaza niba na we akomoka mu biremwa byawe, kuko ubugome bwe bwarandenze, kandi urabona ko nsheshe akanguhe, ibyo nabonye ni byinshi. Ku ikubitiro Mana, uyu Kagame nta mpuwe na mba agira, ariko akagira amayeri menshi iyo bigeze mu guteza intambara. Sinirirwa mbikwibutsa, urabizi ko ariwe wayoboye ingabo zitwaga inkotanyi, mu gihe narindimo nshyira imbaraga mu kumvikanisha izo mpande zombi z’abana banjye bari bashyamiranye muri icyo gihe cya 1994, yagize atya anca mu rihumye nuko aba arituye indege yari itwaye Habyarimana, maze aba yakije umuriro, abatutsi baricwa hafi gushira, bicwa ahanini n’abahutu, nyuma nza gukubitwa n’inkuba maze kumenya ko Kagame uwo yoherezaga ingabo ze zikajya kwica abatutsi bene wabo, ngo kugira ngo batize umurindi abicanyi, maze akunde yangize isura ya guverinoma yari iriho, nkaho ibyo yari irimo ikora bitari bibi bihagije, agamije kugirango amahanga afatire ibyemezo iyo guverinoma, maze abone uko afata ubutegetsi yiyita ko ari umucunguzi w’abatutsi, kandi yaragize uruhare mu kubamarisha no kubiyicira hamwe na hamwe.
Abatutsi rero benshi ntibamenye amayeri ye, maze koko bamufata nk’umucunguzi wabo igihe kinini, nyuma ariko nk’uko akabaye icwende katoga, aza kugenda agaragaza isura ye nyakuri, aho atangiye kwica ku mugaragaro abacikacumu, urabizi benshi batabarutse, harimo, Assiel Kabera, Rwigara Assinapol, Rwisereka, Mucyo, Makuza, Inyumba, n’abandi benshi ntarondora ngo mbarangize. Umbabarire gukomeza kuvuga iby’uyu mwana bintera ikiniga, ariko reka nihangane nkomeze. Ubwo rero, ntiyahagarikiye aho, yashyizeho itsinda ry’abo bayoborana, maze abakura umutima kuko ibyo ababwiye byose babimira bunguri nta gushungura, kandi abenshi muri bo barize, niba atari bose. Kugira ngo abifatire rero bamutinye kurusha uko bakantinye njye mubyeyi wabo, cyangwa ngo bagutinye wowe Mwami Nyiri ibiremwa byose, yashyizeho itsinda ry’abacurabinyoma, bacurira amadosiye abo bose bayoborana, kugira ngo nihagira uzatinyuka azahite abona icyo amurega mu nkiko. Bizimungu, Ntakirutinka, Rusagara, Tom Byabagamba, abo ni urugero rwa bamwe mu bahuye n’ako kaga kuko bakoze icyaha cyo gukoresha ubwenge n’umutimanama wabahaye. « Mana ariko se koko uyu mwana Kagame ni wowe wamuremye? » uzi ko yageze aho avuga ibyangwa imbere y’amaso yawe, akabivugira ahagenewe kuguhimbariza, mu materaniro y’amasengesho imbere y’abana banjye bakwiyeguriye, akababwira ngo kwica ni byiza, ngo ahubwo bakagombye kuba na bo babikora? Wibuke Mana ibyo yavuze igihe yari amaze guhotora Colonel Karegeya.
Wagize se ngo ibye nari nabirangiza. Wa muti wampaye ngo mpe abana banjye nyuma y’akaga nahuye nako muri 1994, ari wo « Ukuri , urukundo, ubwubahane, ubutabera n’uburenganzira bwa kiremwamuntu » uyu kagame yagize atya arawufatira yanga gutanga ubwisanzure ngo abana banjye bawunywe, maze abahatira kunywa uwo we yihimbiye witwa « Gacaca , Ndi umunyarwanda, (dore ko izina ryanjye ryagatoye), abaha n’indi yitwa ‘agaciro; intore ntiganya; ingando kuri bose, n’undi wabiciye witwa Rwanda day ». Iyo miti ye yarayibahase ye, ndetse ashyiraho n’inkoni, abagize ngo barayirwanyije, abica ku manywa y’ihangu, abandi arabarigisa, abandi abohereza ngo kwota umuriro muri gereza yubatse kurusha uko yubatse amashuri, abandi abaha uburozi yabatije » Utuzi twa munyuza ».
Mana ubu undeba umutima wanjye warashengutse. Uzi se ikindi kintera agahinda? ni uko bamwe mu bana banjye bazi ubwenge kandi bakunda ukuri bakanga akarengane, Kagame uwo abo atishe , yabamariye muri za gereza ze, Victore Ingabire, Diane Rwigara na mama we Adeline, Kizito Mihigo waguhimbiraga indirimbo nziza cyane, Mushayidi, Niyitegeka, Boniface Twagirimana na bagenzi be, n’izindi nzirakarengane nyinshi utabara, zabujijwe amahirwe yo kubana n’imiryango yabo, ngo kuko bataramije uwo ujya ushaka kwigereranya n’izina ryawe. Nongere nkubaze ubugira kabiri Mana » Kagame uyu koko ni wowe wamurenye? »
Reka nikomereze, ikindi kintu rero amaze kuzoberamo, ni ikitwa » Ikinyoma n’uburyarya » aho amariye kubona agafaranga agacuncuye imifuka y’abana banjye, yahise agura indege eshatu zose, maze sinakubwira ahinduka rutema ikirere, amahanga arayazenguruka, ngo ajya kurata ibyiza yangejejeho, akagenda yivuga imyato ngo:
Iterambere riri kugana ku cyerekezo cya Singapour, kandi abashoramari yarabamariye ku icumu, abandi akabanyaga utwabo, abandi bagasenyerwa, kugira ngo hasigare isosiyeti imwe rukumbi ye yitwa « Crystal venture ». Iryo terambere rya baringa ni ryo rituma ntagisinzira kubera amarira y’abana banjye b’abapfakazi batagira kirengera, abarimu batagihembwa, ababyeyi bafungirwa kwa muganga kubera ko babuze ubwishyu; abaturage basenyewe amazu yabo ntibahabwe n’ingurane, abo imitungo yabo itezwa cyamunara ntibabone kirengera, kubera indwara ya « Cwe » yaheranye abana banjye, aho babona akarengane gakorwa ku mugaragaro bakaruca bakarumira.
Mana iby’uyu mwana wampaye Kagame n’agatsiko ke nkomeje kubirondora bwakwira bugacya, ariko sinagenda ntakubwiye ko ubushotoranyi bwe bwarenze imipaka, ngira ngo uzi intambara yateje muri Congo mu myaka yashize hakagwa abantu batabarika, harimo na bene wabo yivuganye abaziza gusa ko ari abahutu, none ubu utinyutse kubavugira cyangwa gushaka kubibuka ahita ahinduka umunyangengabitekerezo ya jenoside, kuko kuri we ngo abakwiye kwibukwa gusa ari abatutsi, kandi ibi akabikora atari impuhwe abagiriye, kuko n’ikimenyimenyi na bo arabica umunsi ku wundi, ahubwo kuko ari iturufu arisha imbere y’amahanga yiyita umucunguzi wabo, ko atariho ngo bashira. Ariko Mana, unyemerere mbikubaze ubugira gatatu » Uyu Kagame koko ni wowe wamurenye? ». Nkiri ku bibazo yanteje n’abaturanyi, aba agize atya ejo bundi, impunzi zampungiyeho zivuye ku muturanyi wanjye DRC, aba ajimishemo urusasu ngo kuko batinyutse kwigaragambya bakanavugira ku maradiyo, bavuga ko bafashwe nabi kandi ko n’inzara ibageze ku buce, ibyo kuri we bikaba bitemewe, kandi akabifata nk’aho bigamije kwangiza isura ye imbere y’amahanga. Abandi bavandimwe ari bo Uganda, Tanzania n’Uburundi ubu ntibakindeba n’irihumye kubera uwo mwana wanjye.
None rero Mana yanjye, unyemerere ngusabe ikintu kimwe, wunvise amaganya yose natewe n’umwana wampaye witwa Kagame n’agatsiko ke, ntako ntagize nk’umubyeyi, ntako ntagoragoje ngo acishe make ace inkoni izamba, areke abandi bana banjye babeho mu mahoro, ariko Mana yarananiye, ahubwo akomeza kugerageza gutatanya bamwe mu bana banjye, none rero kimwe mu by’ingenzi byatumye nkugana, ni ukugutakambira ngo uyu mwana w’ikirara umunkize umusubirane, kuko bamwe mu bana banjye bariye karungu bavuga ko bagiye kumurwanya mu buryo bwose bushoboka, none ndatinya ko nazongera nkakorwa mu nda, amaraso akongera akameneka, kandi Mana ufite ububasha bwo kubihagarika.
Ndakwinginze Mana, nfasha unkize uyu mwana w’ikirara hatagombye kumeneka andi maraso, kuko ayo yamennye ubwe arahagije. Reka ntahane icyizere ko uzantabara, maze « Rwanda nzongere ngire icyubahiro nk’icyo nahoranye » Amen.
Deo Kabano.
No Comments Yet
Laisser un commentaire
Vous devez être connecté·e pour rédiger un commentaire.